Putinə “ömürlük” hakimiyyət təklifi - Dumadan konstitusiya limitinin qaldırılması istənilir - Hürriyyət\n16:42 - 18 May, 2018\nHurriyyet.org azadlıq.org-a istinadən xəbər verir ki, təklif mayın 18-də Dövlət Dumasının vebsaytında dərc olunub. Cəmi iki həftə öncə isə Putin daha altı illiyə prezidentliyə başlayıb. Bu onun dalbadal ikinci, ümumilikdə isə dördüncü prezidentliyidir.\nAprelin əvvəlində Çeçenistanda deputatlar belə bir təklif irəli sürəndə Kremlin sözçüsü Dmitru Peskov məsələnin Putinin gündəmində olmadığını, prezidentin konstitusiyanın dəyişməsiylə bağlı mövqeyini daha öncə aydın ifadə etdiyini deyib. Putin elə prezident seçilən günü deyirdi ki, “indilik” konstitusiyanı dəyişmək planı yoxdur. O, altıillik fasilə götürüb 2030-cu ildə, 77 yaşında yenidən prezidentliyə namizədliyini verib-verməyəcəyi ilə bağlı suala isə gülmüşdü.“Bu, bir az gülüncdür, gəlin riyazi hesablayaq. 100 yaşınadək burada oturmalıyam? Xeyr!”, – Putin onda demişdi.\nƏvvəlki məqaləİstanbulda “Zülmə lənət, Qüdsə dəstək!” mitinqi keçirilir\nNövbəti məqalədəParlament rəhbərliyi Əliağa Hüseynov barəsində hansı tədbir görəcək?


Naxçıvan TV - MN: Düşmənin Qaraqaya yüksəkliyini ələ keçirməsi barədə yaydığı məlumatlar yanlışdır və ictimai fikri yayındırmaq məqsədi daşıyır\nErmənistan kütləvi informasiya vasitələrində (KİV) düşmən ölkənin hərbi bölmələrinin guya Tovuz rayonunun Ağdam kəndi istiqamətində yerləşən Qaraqaya yüksəkliyini ələ keçirməsi barədə yayılan məlumatlar yanlışdır və ictimai fikri yayındırmaq məqsədi daşıyır.\nBunu Müdafiə Nazirliyinin mətbuat xidmətinin rəisi polkovnik Vaqif Dərgahlı məsələ ilə əlaqədar NUHÇIXAN İnformasiya Agentliyinin sorğusunu cavablandırarkən deyib.\nV.Dərgahlı bildirib: “Dezinformasiya ilə birlikdə yayılan fotonun üzərində onun 2018-ci il aprelin 12-də çəkildiyi qeyd olunub. Təkcə bu fakt məlumatın yanlış olduğunu sübut edir. Bir daha xalqımızdan, o cümlədən kütləvi informasiya vasitələrindən və sosial şəbəkə istifadəçilərindən ancaq Müdafiə Nazirliyinin rəsmi məlumatlarına istinad etmələrini xahiş edirik”.


Niyə bürcündən asılı deyilik?\nGeorge Bush, Skull and Bones, the CIA and Illicit Drug Operations (Iyun 2019).\nYaramaz, bizə mi? Xeyr! Ancaq 10 fransızdan 8-ü müntəzəm olaraq onların ulduz falı oxuyur.\nBiz dərhal bir jurnalın və ya veb saytın məzmununda dərhal görə biləcəyimiz bu kiçik paraqrafa dini baxımdan çox sayda olduğumuzu necə izah edə bilərik?\nNiyə biz həmişə gələcəyi bilmək istəyirik? Şərhlər …\nHosroscope bütün virtues var!\nBürclərimiz bizdən bəhs edir\nBurada əsl səbəb, kiçik eqocenter varlıqlar! Səhərin bozda, gül hiss etməyən iki yolçu arasında metroda sıxılmış, bəzi xətlər kiçik adamımıza ünvanlanır. Bir astrolog bizim əlamətimizi pozmağa və bizə təşviq etməyə, motivasiya etməyə və bizə məsləhət verməyə diqqət göstərdi. Aşıqlı hiss etmək yaxşıdır.\nBəli, yalnız, unutmuşuq ki, bu şirin sözlər də planetin əhatə etdiyi digər milyonlarla İkizlər xalqına ünvanlanır! Heç bir halda, biz bu məlumatların mülkiyyətinə sahibik və onları şəxsən yaşamış hadisələrə tətbiq edirik.\nO, bizi güvənir\nYa doğru qərarlar qəbul etdiyimizi və ya bizi istiqamətləndirmək üçün, bizə görə doğru yola yönəldəcəyimizi inandırdı. Biri həqiqətən itirildikdə, bütün məsləhətlər əlbəttə ki, müəyyən dərəcədə qəbul etməkdir. Bürcümüz nə dediyimizdə, şübhə olduğumuzda, tərəzi bir tərəfə və ya digər tərəfə keçə bilər. Və ya əksinə bizim seçimi doğru olduğunu bizə inandırmağa.\n"Bürcüm mənə dedi ki, bu il mənim əlamətimdə Satürn varlığı mənim arzularımın işini almaq və Super Kitty qazanmaq üçün ideal insanla görüşməmə mane olur". Təcrübə yox, planetlərin bu konyunkturası onun uğursuzluqlarını doğruldur? Yalnız ulduzlar əldə olunmayan hər şeyi izah edir. Əlbətdə ki, biz onun pijama pilou-pilou evində kilidli qaldıq, heç bir şey yoxdur, biz Trucmuche qovluğu tikdik və heç vaxt Loto oynamayız!\nBizi motivasiya edir\n"Bu həftə, sənə qarşı heç bir şey müqavimət göstərə bilməz, dost Aslan!". Whoa! Bazar ertəsi səhərdir və hələ də böyüyən qanadları hiss edirik, biz əzəmət və fəaliyyət üçün arzulayırıq. Bir neçə xətt bizi inkişaf etdirmək və dəyişiklik istəyimizi artırmaq üçün kifayətdir. Göylər bizə yaşıl işıq verir və bizə uğurlar təmin edir; Burada istədiklərimizi əldə etmək üçün yola düşürük, bu anda nəhayət gəldiklərinə inandıq.\nBu zaman bizi xilas edə bilər\nGələcəkdə, potensial bir sevgiliyə qovuşanda, onun astral işarəsi haqqında öyrənmək üçün daha az və ya az səy göstəririk.O anın vəziyyətini bilmək üçün onun ulduz falı ilə baxacağıq … "Onun həyatını pozan bir görüş" elan edilir? Biz inanırıq ki, proqnoz bizdən danışır və biz bunun üçün gedirik!\nAyrıca, bu ilişkinin sona ermeyeceğini bilmek üçün işaretler arasında uyumluluk tablolarına başvurmaktan çekinmeyiz. Ən doğru olan dövrdə doğulmaması üçün ən həddindən artıq həssas insana bir şans verməyəcək! Gələcəyə!\nBilirdinizmi? 2000-ci ilin oktyabrında qəbul edilmiş qanundan bürcün artıq işəgötürmə texnikası deyildir. İşəgötürmədə və ya şirkətin həyatında olsun, ayrı-seçkiliyin elementi kimi qəbul edilir.\n> Bir astroloji faylı varlığı bir jurnalın satışını 20% artırmağa imkan verə bilər


Binaların sönməyən alovu – Kimdir günahkar? » AMİA.az\n08-03-2019 13:29 Bölmə: Sosial / Redaktordan / yuxari Oxunma sayı: 113\nSon bir neçə həftədir, Azərbaycanda çoxmərtəbəli binaların yanması ilə bağlı xəbərlərdə artım müşahidə edilir. Dünən yataqxanada, ötən həftə yaşayış mənzilində, bu gün yenidən fərqli bölgələrdə baş verən yanğınlar... Təəssüf ki, binalar yanmaqla qalmır, həmçinin sakinlərin ölümü və ya ağır xəsarəti ilə nəticələnir.\nMəsələ ilə bağlı təhlükəsizlik üzrə ekspert Elmar Nurəliyev “Yeni Sabah”a danışarkən qeyd edib ki, çoxmərtəbəli binalar inşa ediləndə bütün lazım olan təhlükəsizlik norma və standartlar nəzərə alınmalıdır:\n“Binanın həyətində ehtiyat su çəninin, yanğın söndürmə şitlərinin, yanğın hidrantlarının , yanğınsöndürmə balonlarının , binanın həyətində fövqəladə vəziyyətdə təhlükəsiz toplanış yerinin, binanın strateji və təhlükə potensiallı yerlərində ( binanın zirzəmsi , qaraji , generator otağı , qazanxana və s. daxildir ) yanğına siqnalizasi datçiklərinin olması yanğın təhlükəsi zamanı onun qarşısının alınmasını və insanlara, həmçinin əmlaka dəyən ziyanın minimum olmasını təmin edir. Binaya cavabdeh şəxslər həyətdə olan ehtiyat su çəninin daim dolu, yanğın hidrantlarının həmişə işlək vəziyyətdə olmasına nəzarət etməlidir. Fövqəladə vəziyyət zamanı insanların rahat və təhlükəsiz təxliyyə edilməsi üçün yanğınsöndürən maşınların , təcili tibbi yardım maşınlarının binanın həyətinə maneəsiz girişini təmin etmək üçün lazımi şəraiti yaradılmalıdır”.\nEkspert düşünür ki, bina sakinləri də fövqəladə vəziyyətdə necə davranmalı olduqlarına dair maarifləndirilməlidir:\n“Yəni insanlar fövqəladə halda necə davranmalarına dair ilkin biliklərə sahib olsun . Əvvəla, soyuqqanlı olmaq , özünü itirməmək lazımdır.Yanğın vaxtı insanlar təlaş içində olur , əksəriyyəti özünü itirir . Necə davranmaq lazım olduğunu unudurlar. Ona görə insanların maarifləndirilməsinə ehtiyac vardır. Lifti olan binada yanğın vaxtı liftdən istifadə etmək olmaz . Evdə tüstüdən qorunmaq üçün nəm dəsmalı nəfəs yollarına tutub zəhərlənmədən qorunmaq olar. Binalarda baş verən yanğınların böyük əksəriyyəti elektrik qısaqapanmasından baş verir. Buna görə evdə elektrik paylayıcılarını çox yükləməmək lazımdır. Eyni anda bir neçə elektrik avadanlığını (tozsoran , televizor , soyuducu , paltaryuyan və.s) işlətməmək məsləhətdir. Evdə , məhəccərdə açıq oddan istifadə etməmək , evi tərk etdikdə qazın , işığın sönməsini yoxlamaq lazımdır. Evdə təmir aparıldıqda yaxud digər səbəblərdən ehtiyac yaranarsa , elektrik və qaz cihazlarına , yerlərinin dəyişdirilməsi və ya nasazlığın aradan qaldırılması üçün müdaxilə etməmək və aidiyyatı üzrə quruma müraciət edib mütəxəssisərin iştirakı ilə etmək məsləhətdir. Unutmaq olmaz ki, adi bir ehtiyatsızlıq bədbəxt hadisələrə və insana həyatı bahasına gələ bilər”.\nKəlbəcər rayon İcra Hakimiyyətində 2019-cu ilin birinci rübünün sosial-iqtisadi inkişafının yekunları və qarşıda duran vəzifələrə dair geniş şura iclası keçirildi.\nPrezidentdən sənədsiz evlərlə bağlı — TAPŞIRIQ\nQadınların hüquqlarının müdafiəsini təmin edən güclü qanunvericilik bazasına malik çox az ölkə var - Hicran Hüseynova\nAnti-Azərbaycan qüvvələri Əli Kərimlini ölkəmizin inkişafına qarşı “əyləc mexanizmi” kimi istifadə edirlər - Millət vəkili\nAzərbaycanda jurnalistika ilə məşğul olanların 45-55 faizə qədəri qadınlardır - Əflatun Amaşov\nBakı-Tbilisi-Qars sərnişin qatarı nə vaxt işə düşəcək? - VİDEO\nAzərbaycan və Rusiya dəmir yolları arasında memorandum imzalanıb - FOTO\n“MƏCBURİ KÖÇKÜNLƏRİN NƏSİMİ İCMASI” İCMA İNKİŞAF ŞURASININ NÖVBƏTİ HESABAT İCLASI KEÇİRİLDİ\nErmənistanın özündə ölkənin gələcəyinə inanmırlar - Elmar Məmmədyarov\nAzərbaycanda insan orqanlarının satışı ilə bağlı məlumatlar yayılsa da, təsdiqini tapmır - Vilayət Eyvazov


“IDRAK” Texnoloji Transfer şirkətinin baş sponsorluğu ilə keçirilən bu dəfəki müsabiqə "Game Jam" adlanır. Müsabiqənin mövzusu isə 3D oyunlar, 3D simulasiya və kompüter qrafikasıdır. Müsabiqənin keçirilməsində məqsəd bu sahədə kadr potensialının artırılması, müvafiq sahədə potensial proqramçıların üzə çıxarılmasıdır. "Game Jam" müsabiqəsinə qeydiyyat 1 - 17 Noyabr 2017-ci il tarixləri arasında http://www.hackathon.az saytı vasitəsilə aparılacaq.\nSeçim turundan müvəffəqiyyətlə keçən komandalara Noyabr - Dekabr aylarında Qərbi Kaspi Universitetinin tədris binasında mövzu ilə əlaqədar təlim və seminarlar keçiləcək.\n2018-ci ilin Yanvar ayının əvvəllərində isə qaliblərin seçimi və final mərasimi planlaşdırılır. Yarışma qaliblərinə qiymətli hədiyyələrin verilməsi nəzərdə tutulur.\nMüsabiqənin baş sponsoru olan “IDRAK” Texnoloji Transfer şirkətindən isə bildiriblər ki, çoxillik təcrübəsi olan və ölkədə İKT sahəsində kadr potensialının artırılmasına xidmət edən “Hackathon Azerbaijan” layihəsi çərçivəsində keçiriləcək “Game Jam” müsabiqəsinə dəstək verməkdən məmnunluq duyurlar.\n“IDRAK” Texnoloji Transfer şirkətinin əsas fəaliyyət istiqamətinə gəldikdə isə, şirkət istənilən mürəkkəblik səviyyəsində olan informasiya sistemlərinin layihələşdirilməsi, tətbiqi və icrasını reallaşdırır. Şirkətin əsas fəaliyyət prioriteti informasiya texnologiyaları sahəsində anlayışlı, səmərəli və keyfiyyətli infrastruktur həllərinin istifadəçilərə təqdim edilməsidir. "İDRAK" Texnoloji Transfer şirkəti təhlükəsizlik sistemləri, coğrafi (naviqasiya) informasiya sistemləri (GIS), virtual reallıq texnologiyaları, analitik hesabatlar və digər spesifik sahələr üzrə ixtisaslaşmış təcrübəyə malikdir.


"ASAN Viza" sistemi ilə elektron viza verilməsi qaydaları müəyyənləşdi - Xəbərlər - Rusum.az\nHeç kəs qanunla nəzərdə tutulmuş əsaslar olmadan və qanunda göstərilmiş həcmdən əlavə vergiləri və başqa dövlət ödənişlərini ödəməyə məcbur edilə bilməz.\nMaddə 73 - Azərbaycan Respublikası Konstitusiyası\nonlayn ödəniş sistemi\ndövlət qurumlarına müraciət\n"ASAN Viza" sistemi ilə elektron viza verilməsi qaydaları müəyyənləşdi\nAzərbaycana gələn əcnəbilər və vətəndaşlığı olmayan şəxslərə "ASAN Viza" sistemi vasitəsilə elektron vizanın verilməsi qaydaları müəyyənləşdirilib.\nMilli Məclisdən Trend-ə verilən məlumata görə, bu barədə məsələ parlamentin iyunun 14-də keçiriləcək növbədənkənar iclasının gündəliyinə daxil edilən Miqrasiya Məcəlləsinə dəyişiklikdə öz əksini tapıb.\nYeni qaydalara əsasən, Azərbaycan Respublikasına gələn əcnəbilər və vətəndaşlığı olmayan şəxslər "ASAN Viza" sistemi vasitəsilə elektron viza ala bilərlər. Elektron qaydada verilən birdəfəlik vizada ölkədə qalma müddəti 30 günədək müəyyən edilir.\n"ASAN Viza" sisteminin fəaliyyətinin təşkili, elektron vizanın alınması üçün elektron müraciət formasına daxil edilməli olan məlumatlar, elektron viza blankının təsviri və nümunəsi müvafiq icra hakimiyyəti orqanının təsdiq etdiyi əsasnamədə müəyyən edilir.\nElektron viza siyahısı müvafiq icra hakimiyyəti orqanı tərəfindən təsdiq edilən ölkələrin vətəndaşlarına və həmin ölkələrdə daimi yaşayan vətəndaşlığı olmayan şəxslərə verilir.\nElektron viza almaq üçün əcnəbilər və уa vətəndaşlığı olmayan şəxslər "ASAN Viza" sistemində yerləşdirilmiş elektron müraciət formasında nəzərdə tutulan məlumatları sistemə daxil etməli, müraciətin qəbul olunması barədə müvafiq təsdiqnamə aldıqdan sonra "Dövlət rüsumu haqqında" Azərbaycan Respublikasının Qanunu ilə müəyyən edilmiş məbləğdə dövlət rüsumunu elektron qaydada ödəməlidirlər.\n"ASAN Viza" sistemi elektron viza alınması üçün daxil olmuş elektron müraciəti real vaxt rejimində "Giriş-çıxış və qeydiyyat" idarələrarası avtomatlaşdırılmış məlumat-axtarış sisteminə göndərir.\nMüvafıq icra hakimiyyəti orqanı müraciətin "ASAN Viza" sisteminə daxil olduğu vaxtdan ən geci 3 iş günü keçənədək məlumatları yoxlayır, "Giriş-çıxış və qeydiyyat" idarələrarası avtomatlaşdırılmış məlumat-axtarış sisteminin məhdudiyyət siyahıları üzrə yoxlama aparır, razılaşdırılma məqsədi ilə müvafiq icra hakimiyyəti orqanının rəyini alır.\nElektron vizanın verilməsi barədə müraciətə bu Məcəllənin 38.6-cı maddəsində nəzərdə tutulmuş müddətdə və qaydada baxılır və viza rəsmiləşdirilərək "ASAN Viza" sistemi vasitəsilə müraciət etmiş şəxsin elektron poçt ünvanına göndərilir və уa viza verilməsindən imtina edildikdə, bu barədə məlumat verilir.\nElektron viza pasporta yapışdırılmır və əcnəbi və уa vətəndaşlığı olmayan şəxs tərəfindən çap edilərək Azərbaycan Respublikasımn dövlət sərhədinin buraxılış məntəqəsindən keçərkən pasportla və geri qayıdış bileti ilə birgə təqdim olunur. Dovlət sərhədinin buraxılış məntəqəsindən keçərkən pasportda şəxsin Azərbaycan Respublikasının ərazisinə daxil olması və Azərbaycan Respublikasının ərazisini tərk etməsi barədə qeyd aparılır. Bu barədə məlumat "Giriş-çıxış və qeydiyyat" idarələrarası avtomatlaşdırılmış məlumat-axtarış sistemi vasitəsilə real vaxt rejimində "ASAN Viza" sisteminə ötürülür.\nƏcnəbilər və уa vətəndaşlığı olmayan şəxslər yalnız Azərbaycan Respublikasının ərazisini tərk etdikdən sonra yeni elektron vizanın alınması üçün müraciət edə bilərlər.\nQeyd edək ki, hazırda Azərbaycanda elektron vizalar 5 iş günü müddətində verilir.\n7 7 9862\nSürücülərə şad xəbər: bal həddi 20-yə qaldırıldı\nIcbari sığorta məcburidirmi?\nŞəxsiyyət vəsiqələrinə görə yeni RÜSUMLAR\n© 2020 Rusum.az | layihə haqqında | rəy və təkliflər | əlaqə


Coğrafiya İnstitutu: Xəzərdə buxarlanma artacaq, su qıtlığı yaranacaq » davam.az - BÜTÖV AZƏRBAYCAN ADINA!\n12.11.2019 [15:47] - Hadisə\n“İqlimin istiləşməsi nəticəsində məhsuldarlıq azalacaq, torpaqda kimyəvi və biokimyəvi proseslərin sürətlənməsinə görə bitki örtüyü azalacaq”. Coğrafiya İnstitutundan verilən məlumata görə, bunu “Azərbaycanın arid regionlarinda təbii-təsərrüfat sistemlərinin təşkili və idarə olunması” mövzusunda elmi-praktiki konfransda Coğrafiya İnstitutunun direktoru, akademik Ramiz Məmmədov deyib.\nAkademik bildirib ki, iqlimin istiləşməsi ilə əlaqədar şoranlaşmış ərazilərin sahəsi və səhralaşma prosesi artacaq, su qıtlığı yaranacaq, yağıntılar azaldığından çayların suyu azalacaq: “Xəzərdə buxarlanma artacaq, Kür-Araz ovalığında quraqlığın 50-60 gündən çox olması ehtimalı yaranacaq”.\nAlim qeyd edib ki, Dövlət proqramları çərçivəsində həyata keçirilən tədbirlərin elmi əsaslarının hazırlanması, elmi yeniliklərin innovasiyasının gücləndirilməsi, təbii-coğrafi şəraitin potensialından daha səmərəli istifadə edilməsi, gələcəkdə yerinə yetiriləcək tədbirlərin təsərrüfatın və əhalinin səmərəli ərazi təşkilində rolunun öyrənilməsi alimlər qarşısında duran əsas vəzifələrdəndir. Akademik regionların torpaq-bitki örtüyünün ekoloji tarazlığının qorunmasının, təbii-landşaft potensialının mühafizəsi, biomüxtəlifliyin saxlanılması və s. kimi amillərin qeyri-neft sektorunun, o cümlədən turizmin inkişafına müsbət təsir göstərdiyini qeyd edib.


Müharibəyə “yox” deyən oliqarxlar arasında Putinin dostu da var - Busaat.az\nMüharibəyə “yox” deyən oliqarxlar arasında Putinin dostu da var\n28.02.2022 - 14:05\nSosial şəbəkələrdə rusiyalı milyarderlərin Ukraynada davam edən müharibə ilə bağlı fikirləri geniş müzakirələrə səbəb olub. Busaat.az xəbər verir ki, rusiyalı oliqarxlar Mixail Fridman və Oleq Deripaska müharibəni dayandırmağa çağırıb.\nMüharibəyə qarşı ilk olaraq Rusiyanın ən böyük bankının sahibi Mixail Fridman çıxış edib. “Forbes”in siyahısında 128-ci yerdə qərarlaşan Fridman “LetterOne” investisiya şirkətinin əməkdaşlarına göndərdiyi məktubda bildirib: “Mən əminəm ki, müharibə heç vaxt həll yolu ola bilməz. Bu böhran canlar bahasına başa gələcək və yüz illərlə qardaş olan iki xalqa ziyan vuracaq. Mən Ukrayna və Rusiya xalqlarına dərindən bağlıyam və bu münaqişəni hər iki ölkə üçün faciə kimi qiymətləndirirəm… Mən ancaq qan tökülməsini dayandırmağı arzu edənlərə qoşula bilərəm”.\nFridman məktubu fevralın 25-i, Rusiyanın Ukraynada əməliyyata başlamasından sonra göndərib.\nMilyarder daha sonra yaranmış vəziyyəti şərh etməyə məcbur olub: “Bu mənim “LetterOne” şirkətinin əməkdaşlarına göndərdiyim şəxsi məktub idi. Təəssüflər olsun ki, məktub ictimailəşdi. Bunu nəzərdə tutmamışdım”.\nBu arada Rusiyanın “Bazavoy element” holdinqinin sahibi, eyni zamanda da Rusiya prezidenti Vladimir Putinin yaxın adamı kimi tanınan Oleq Deripaska teleqram kanalında mövqeyini daha açıq şəkildə bildirib.\n“Sülh olduqca önəmlidir! Danışıqları tezliklə başlamaq lazımdır”, – deyə dünyanın ən zəngin 775-ci adamı qeyd edib.\nQeyd edək ki, “Forbes”in məlumatına görə, Mixail Fridamanın sərvəti 11,7 milyard ABŞ dolları, Oleq Deripaskanın sərvəti isə 3,8 milyard ABŞ dollarıdır.


Qaradağda Vətən Müharibəsinin ildönümünə həsr olunmuş tədbir keçirilib (FOTO)\nCəmiyyət 1 Noyabr 2021 17:51 (UTC+04:00)\n01 noyabr 2021-ci il tarixində Qaradağ rayonu, Lökbatan qəsəbəsindəki Heydər Əliyev Mərkəzində Vətən Müharibəsinin birinci ildönümünə həsr olunmuş tədbir keçirildi\nTədbirdən öncə Ulu Öndərin abidəsi önünə gülqoyma mərasimi keçirildi.\nTədbirdə Qaradağ Rayon İcra Hakimiyyətinin başçısı Süleyman Mikayılov, Qaradağ Rayon İcra Hakimiyyəti Başçısı yanında Şuranın üzvləri, Milli Məclisin deputatı Səbinə Xasayeva, İcra Hakimiyyətinin səlahiyyətli nümayəndələri, Şəhid ailələri, qazilər, YAP Qaradağ rayon təşkilatının, Səfərbərlik və Hərbi Xidmətə Çağırış üzrə Dövlət Xidmətinin Qaradağ rayon idarəsinin və rayon ictimaiyyətinin nümayəndələri iştirak edirdilər.\nTədbir Heydər Əliyev Mərkəzinin foyesində “Keçən günlər müqəddəs bir xatirədir” adlı 44 günlük Vətən Müharibəsi şəhidlərinin mülki həyatda olan fotolarından ibarət sərgiyə baxışla keçirildi. Sonra qonaqlar zala daxil oldular. Dövlət himni səslənəndən sonra Şəhidlərin xatirəsi bir dəqiqəlik sükütla yad edildi.\nDaha sonra 44 günlük Vətən Müharibəsinin şəhidlərinin əziz xatirəsinə həsr olunmuş “Qaradağdan Qarabağa” adlı videorolik nümayiş olundu.\nDaha sonra Qaradağ Rayon İcra Hakimiyyətinin başçısı Süleyman Mikayılov tədbirdə çıxış etdi. Çıxışında 44 günlük Vətən Müharibəsində Müzəffər Ali Baş Komandanın rəhbərliyi ilə rəşadətli ordumuzun qələbələrindən, işğal olunmuş torpaqların azad olunmasından söhbət açdı. Şəhidlərimizin və qazilərimizin canı, qanı bahasına torpaqlarımızın işğaldan azad olunmasını vurğuladı. Yekunda şəhid ailələrinin və qazilərin daim diqqət mərkəzində olduğunu bildirdi, şəhidlərimizə Allahdan rəhmət, qazilərimizə şəfa dilədi.\nDaha sonra tədbirdə iştirak edən qonaqlar Milli Məclisin deputatı Səbinə Xasayeva, Səfərbərlik və Hərbi Xidmətə Çağırış üzrə Dövlət Xidmətinin Qaradağ rayon idarəsinin rəisi, polkovnik Vüqar Seyidov, YAP Qaradağ rayon təşkilatının sədri Qafar Əliyev, Şəhid Musaoğlu Ataməli Seyidməmməd oğlunun anası Leyla Musayeva çıxış etdilər.\nSonra tədbir konsert proqramı ilə davam etdi. Zəfər gününə həsr olunmuş “Qarabağ şikəstəsi” ifa olundu, məktəblilər şeirlər səsləndirdilər.\nTədbir vətənpərvərlik musiqisinin sədaları altında yekunlaşdı.


Əfqanıstanda Buda heykəlləri yenidən inşa edildi - Məlumat\nƏfqanıstanda Buda heykəlləri yenidən inşa edildi\nZaman taliban Əfqanıstanı on il əvvəl nəzarətdə saxladılar və anti-İslam hesab etdikləri hər şeyin ortadan qaldırılmasına fanatik yanaşdılar.\nOnun əsas hədəfi, hərfi və məcazi mənada, Buddanın iki monumental heykəli idi orta Əfqanıstanın qumdaşı qayalıqlarına heykəltəraşlıq edilmişdir. Biri 180 fut, digəri 120 metr boyunda və İslam bölgəyə çatmazdan 6-cı əsrdən bəri tozlu Bamiyan Vadisində idi.\nBeynəlxalq müqavimətə baxmayaraq, Taliban 2001-ci ildə onları böyük partlayışlarla məhv etdi. Partladıldıqları vaxt onlar idi dünyanın ən böyük Bda heykəlləri və sanki sonsuza qədər yox olmuşdular.\nAncaq bu gün Birləşmiş Millətlər Təşkilatının Təhsil, elm və mədəniyyət qrupları, Beynəlxalq Anıtlar və Yerlər Şurası ilə birlikdə iki Budda heykəlinin yenidən qurulması işini sürətlə davam etdirirlər.\n«Heykəllərin yarısından çoxu bərpa edilə bilər«, Deyildiyi kimi Bert Praxenthaler, son səkkiz ildir həmin yerdə çalışan Alman sənət tarixçisi və heykəltəraşı. O və qrupu 400 ton dağıntı ilə işləmiş və sökülməsi üçün izah etdikləri minalar, qəlpələr və partlayıcı maddələrlə birlikdə bir çox hissəsini bərpa etmişlər.\nBəs Budaları dağıntılardan necə bərpa etmək olar?\nArxeoloji termin "anastiloz"Çox insana bir növ qəribə bir xəstəlik kimi görünür" dedi Praxenthaler.\nArxeologiya dünyasını bilənlər üçün anastiloz əslində tanış bir termindir. Afinada Parfenonun bərpası üçün izlənilən bir proses. Söhbət abidənin orijinal parçalarının müasir materialla birləşməsindən gedir.\nBir neçə gün əvvəl, Praxenthaler bir qrupu iki heykəldən daha kiçik birinin yerləşdiyi nişin arxasındakı bir tuneldən keçirirdi. "İndi zirvədəyik ”deyə izah etdi..».\nLayihədə qarışıq hisslər.\nBamiyan Dünyanın ən inkişaf etməmiş ölkələrindən birində çox yoxsul və ucqar bir diyardır. Buddha heykəlləri bir zamanlar turistlərin diqqətini cəlb edən bir məkan idi, lakin Əfqanıstan otuz ildən çoxdur ki, fasiləsiz müharibə şəraitindədir. Döyüşlər Taliban heykəlləri partlatmazdan əvvəl turistləri uzaqlaşdırdı.\nBərpa layihəsi tarixi məkanı yenidən qurmaqla yanaşı, turistləri geri qaytarmaq üçün də hazırlanıb. Vilayətin populyar qubernatoru Həbibə Sarabinin dəstəyinə malikdir və Bamiyan Əfqanıstanın ən təhlükəli vilayətlərindən biri olduğundan nikbin olmağın səbəbi var.\nBununla yanaşı, insan haqları müdafiəçisi Hamadi Abdullah kimi digərləri, kahinlərin yerləşdiyi boş boş yerlərin Taliban fanatizmini xatırlatdığını və bu səbəbdən də xatırlatma olaraq bu şəkildə qalmalarını söyləyirlər.\n“Budda məhv edildiHəmadi dedi. "Yenidən tikilsə tarix olmaz, tarix Budanın qırılmış heykəlidir”.\nHamadi, Almanların 2001-ci ildə Hazaralar adlanan azlıq qrupunun 300-dən çox üzvünü qətlə yetirdiyi Yakawlang bölgəsindən gəlir. Cinayətlər Taliban Buddha heykəllərini partlatmadan iki ay əvvəl baş verdi.\nBamiyan bu gün daha etibarlı olsa da, Taliban qiyamçıları yaxınlarda ailəsi ilə birlikdə 150 km cənub-şərqdə Kabula gedərkən Bamiyan İl Şurasının rəhbəri Cəvad Zahakı qaçıraraq başlarını kəsdilər.\nBamiyandakı bəzi insanlar, bərpa vəziyyətində olan elektrik enerjisi və mənzil kimi daha vacib şeylərə qoyulan bərpa pullarını görməyə üstünlük verdiklərini söyləyirlər.\nMağaralardakı evsiz sığınacaq.\nƏslində mağaralar bəzi Bamiyan xalqının malik olduğu yeganə evdir. Marzia kimi evsiz kəndlilər və altı uşağı mağaralardan birində keçiləri ilə yaşayırlar. Bir çox Əfqan kimi yalnız bir ad istifadə edən Marzia, heykəllərin faydasız olduğuna inanır.\n“Evimiz yoxdur, bəs başqa harada yaşaya bilərsən?"Dedi.\nBir neçə təşəbbüskar kəndlilər Budaları əhatə edən tarixi qalıqlardan pul qazanmağın yollarını tapdılar. Bunlardan biri, şəhərdə Taliban-a heykəlləri dağıtmağa kömək etmək məcburiyyətində qalan adam kimi tanınan Hüseyindir.\nOn il əvvəl Taliban-a itaət etməkdən başqa çarəsi olmadığını və ya onu öldürəcəklərini söyləyir. Dostlarından biri müqavimət göstərdi və iştirak etməkdən imtina etdi və edam edildi.\nBu vaxt, Brent Praxenthaler komandası Əfqanıstanda isti bir yayda müvəqqəti bir işi bitirmək üzrə idi. Bamiyan Buddalarının bərpası daha uzun illər çəkəcəkdir. Yay fasiləsindən sonra Praxenthaler komandası payızda yenidən işə başlamağı planlaşdırır.\nVideo: Dünyanın ən təhlükəli ölkələrindən biri olan Əfqanıstan haqqında maraqlı faktlar\nCopyright © wolfgangpetersen.net | Əfqanıstanda Buda heykəlləri yenidən inşa edildi...


Qubada “Müstəqilliyin 25 ili: Azərbaycançılıq ideyası və dil siyasəti” kitabinın təqdimatı keçirilib - AZƏRTAC – Azərbaycan Dövlət İnformasiya Agentliyi\nQubada “Müstəqilliyin 25 ili: Azərbaycançılıq ideyası və dil siyasəti” kitabinın təqdimatı keçirilib\nAzərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə dəstəyi ilə “Türk Dünyası İnfo” İctimai Birliyi (İB) “Müstəqilliyin 25 ili: Azərbaycançılıq ideyası və milli mənəvi inkişaf mövzusunda araşdırmalar və tədbirlər” adlı layihəni davam etdirir. Birlik layihənin tərkib hissəsi olaraq nəşr etdirdiyi “Müstəqilliyin 25 ili: Azərbaycançılıq ideyası və dil siyasəti” kitabını bölgələrdə ictimaiyyətin nümayəndələrinə təqdim edir. Nəşrin məsləhətçisi professor, Mili Məclisin deputatı Nizami Cəfərov, layihənin rəhbəri və tərtibçi Dəyanət Osmanlıdır.\nİB-dən AZƏRTAC-a bildirilib ki, kitabın təqdimatı ilk olaraq Quba rayon Mərkəzləşdirilmiş Kitabxana Sistemində keçirilib. Tədbirə rayonun elm-mədəniyyət işçiləri, yaradıcı nəslin nümayəndələri qatılıblar.\nTədbirdə Quba Rayon İcra Hakimiyyətinin əməkdaşı Anar Məmmədov, layihənin rəhbəri Dəyanət Osmanlı, kitabın redaktorları Əkbər Qoşalı, İbrahim İlyaslı, şair Ramiz Qusarçaylı, rayon Mərkəzləşdirilmiş Kitabxana sisteminin direktoru Saməddin Nəsirov və Paşaoba kəndi tam orta məktəbinin müəllimi Telman Qurbanov çıxış edərək ölkəmizin müstəqilliyinə həsr olunmuş layihənin əhəmiyyətindən danışmışlar. Layihə əsasında çap olunan “Müstəqilliyin 25 ili: Azərbaycançılıq ideyası və dil siyasəti” kitabının elmi-mədəni dairələr, yaradıcı insanlar üçün mühüm bir vəsait olduğu xüsusilə vurğulanıb.\nQeyd edilib ki, ölkəmizin müstəqilliyinin 25 illik tarixində azərbaycançılıq ideyasının dövlət ideologiyasına çevrilməsi və dövlətimizin dil siyasəti prosesinin araşdırılması dəyərli təşəbbüsdür. Kitabda ümummilli lider Heydər Əliyevin gerçəkləşdirdiyi azərbaycançılıq ideyasının dünya azərbaycanlıları arasında milli həmrəyliyin yaranmasındakı rolu diqqət mərkəzinə çəkilib, ana dilinin təkmilləşdirilməsi yönündə görülmüş işlərə nəzər salınıb. Nəşr elmi-mədəni dairələr, yazarlar və yaradıcı gənc nəslin nümayəndələri arasında böyük ictimai dəyər kəsb edən azərbaycançılıq və dövlətimizin ana dilinin inkişafına qayğısı məsələlərinin öyrənilməsi, o cümlədən milli mənəvi dəyərlərimizin təbliği baxımından aktuallıq daşıyır. Sözügedən kitabın nəşri ilə azərbaycançılıq ideologiyasının xalqımızın milli mənəvi inkişafında, ana dilimizin qorunmasında və zənginləşməsində rolunu əks etdirən sənəd və materiallar oxucuların diqqətinə təqdim olunur.\nSonda “Türk Dünyası İnfo” İB tərəfindən rayon Mərkəzləşdirilmiş Kitabxana Sisteminə və tədbir iştirakçılarına kitablar hədiyyə olunub.\nKitabın növbəti təqdimat mərasimi Sumqayıt şəhərində keçiriləcək.\nAZERTAG.AZ :Qubada “Müstəqilliyin 25 ili: Azərbaycançılıq ideyası və dil siyasəti” kitabinın təqdimatı keçirilib


Western Union | Azerbaycan Senaye Bankı | ASB\nKöçürmənin maksimal məbləği - 5000 ABŞ dolları\nVəsaiti göndərmək üçün:\nASB-nin filiallarına yaxınlaşın;\nŞəxsiyyətinizi təsdiq edən sənədi təqdim edin;\nVəsaiti alacaq şəxsin adını və soyadını əməliyyatçıya bildirin;\nƏməliyyat nəticəsində Sizə veriləcək kodu köçürməni alan şəxsə bildirin .\nŞəxsiyyətinizi təsdiq edən sənədi və xüsusi kodu əməliyyatçıya təqdim edin.\n"WESTERN UNİON" sistemi ilə pul köçürmələri üzrə komissiyalar\nMDB ölkələrinə (təcili köçürmələr üçün)\nKöçürmənin məbləği, USD\n200,01 - 2000,0\n3000,01 və artıq\nUzaq xaric ölkələrinə (təcili köçürmələr üçün)\n2000,01 - 250000\n*Köçürmənin maksimal məbləği 5000 USD təşkil edir\n**MDB ölkələrinə Belarusiya, Gürcüstan, Qazaxıstan, Qırğızıstan, Moldova, Rusiya Federasiyası, Tacikistan, Türkmənistan, Özbəkistan və Ukrayna aiddir.\n***Uzaq xaricə MDB ölkələrindən başqa digər ölkələr aiddir.\n****Məbləğ 3000 USD-dən artıq olduqda hər əlavə 500 USD məbləğinə görə köçürmə üzrə komissiya haqqına 20,00USD əlavə edilir.\nMDB ölkələrinə ("12 saat" köçürmələri üçün)\n*"12 saat" köçürmələrinin alınması köçürmənin göndərilməsindən 12 saat keçdikdən sonra mümkündür. Maksimal məbləğ 3000,00 USD təşkil edir. Bu tarif Azərbaycandan Türkmənistana göndərilən köçürmələrə şamil edilmir.


Qədim Bina Texnikaları Yapışqan və Dırnaqlar olmadan Taxta Birləşir - Memarlıq - 2021\nQədim Bina Texnikaları Yapışqan və Dırnaqlar olmadan Taxta Birləşir\nMürəkkəb taxta yapışqanlar və vintlər mövcud olmamışdan əvvəl, Yapon sənətkarları ağacları konstruksiyalar və şüalar üçün birləşdirmək üçün bir-birinə qarışan birləşmələrdən istifadə etdilər. Bu gün ağac emalında bir-birinə bağlanma üsulları çoxdur, lakin ümumiyyətlə hamısı bir növ əlavə əlavə tələb edir. Taxta yapışqan ənənəvi olaraq laminar şüalar və digər əlaqələr yaratmaq üçün istifadə olunur, lakin mükəmməl bir birləşmə sistemi ilə başqa bir şeyə ehtiyac yoxdur. Bu yapon sənətkarlarının şüaları necə birləşdirdiyini görmək üçün aşağıdakı videoya baxın.\nBir-birinə bağlanan birləşmələr sistemi, dizaynı ilə ağacda qalan açıq yuvalara vurulmuş bir paz istifadə edərək məşğul olur. Bu metod bir az ətraflı ağac emalı tələb edir, lakin yapışqanlar və ya vintlər seçim olmadıqda, bu birləşmələr mükəmməldir. Söz yox ki, ağacın bu şəkildə birləşdirilməsi şüa üzərində uyğun gərginlik yaradır və digər yapışan qoşulma üsulları ilə mövcud ola biləcək uğursuzluq kəsmə təyyarələri yaratmır.\nBu kimi kirişlərə qoşulmaq o zaman bütün Yapon memarlığında istifadə olunan ənənəvi metod olardı. Bu, onlara əlavə dayaqlara ehtiyac olmadan çatılar arasında daha böyük aralar yaratmağa və daha hündür strukturlar yaratmağa imkan verərdi.\nMüasir sənaye inqilabı sayəsində tikinti texnikaları bir qədər inkişaf etmişdir, lakin hələ də köhnə gözəl tikinti metodlarını davam etdirən qruplar var.\nVideoya baxın: Dırnaqların qırılmasının qarşısını almaq və tez uzanması üçün vasitələr (Noyabr 2021).\nCopyright 2021 \_ Qədim Bina Texnikaları Yapışqan və Dırnaqlar olmadan Taxta Birləşir...


Azərbaycan Universitetində ümummilli lider Heydər Əliyevin vəfatının 12-ci ildönümü ilə əlaqədar anım tədbiri keçirilib.\nAzərbaycan Universitetində ümummilli lider Heydər Əliyevin vəfatının 12-ci ildönümü ilə əlaqədar anım tədbiri keçirilib. Tədbiri giriş sözü ilə universitetin rektoru Fərid Əhmədov açaraq qeyd edib ki, hər il 12 dekabr ərəfəsində təşkil olunan anım tədbirlərinin məqsədi ümumilli liderin xatirəsini yad etmək, onun tarixi xidmətləri ilə Azərbaycan tarixində açılan yeni səhifə haqqında gəncləri məlumatlandırmaqdan ibarətdir.\nRektor çıxışında bildirib ki, Heydər Əliyev təkcə Azərbaycan tarixi və siyasi səhnəsində deyil, dünyanın siyasət meydanında da özünəməxsus yer tutur: “O, böyük fenomen kimi bir-biri ilə ziddiyət təşkil edən, eyni zamanda fərqli idarəetmə üsul və bacarıqları tələb edən iki müxtəlif ictimai-iqtisadi sistemdə yaşayıb və Azərbaycana rəhbərlik edib. Heydər Əliyev, hər iki mərhələdə Azərbaycanın möhkəmlənməsi və tərəqqisi üçün çalışıb. Məhz bu, Heydər Əliyevin böyük fitri istedada malik tarixi şəxsiyyət olduğunu sübut edir”.\nFərid Əhmədov qeyd edib ki, 1993-cü ildə ümummilli liderin hakimiyyətə qayıdışı dövlət çevrilişinə cəhdlər, sosial çalxantılar, iqtisadi tənəzüllə müşayiət olunan bir dövrə təsadüf etsə də, qısa müddət ərzində həyata keçirilən çevik siyasət və islahatlarla Azərbaycan iqtisadiyatı çiçəklənmə mərhələsinə qədəm qoyub: “Bu tarixi nümunədən ibrət dərsi götürərək, onun zəngin irsini öyrənərək təbliğ və gələcək nəsillərə çatdırmağı tövsiyəni özümə borc bilirəm”.\nİctimai elmlər kafedrasının müəllimi, prof. Qabil Əliyev çıxışında sovet hakimiyyəti dövrü, sovet üsul-idarəsinin süqutu dövrü və müstəqilliyin bərpasından sonrakı dövrlərdə Heydər Əlyevin həyat və fəaliyyətinin müxtəlif məqamlarına toxunub: “Ümummilli liderin vəfatından bizi bu gün 12 il ayırır. Bu gün biz əminliklə deyirik ki, Azərbaycan dövlətçiliyi möhkəm təməllər üzərində qurulub. Heydər Əliyev, sovet dövründə Azərbaycanı ittifaq miqyasında ən öncül respublikalar sırasına çıxarmışdı. Bu gün isə ölkəmiz onun təməlini qoyduğu strateji planlar əsasında regionun lider dövlətinə çevirilib".\nQeyd edək ki, tədbirdən əvvəl universitetin kollektivi Fəxri xiyabanda ümummilli lider Heydər Əliyevin abidəsi önünə əklil və gül dəstələri düzüblər. Heyət, universitetin I tədris binasının foyesində ümummilli liderin büstünü də ziyarət edib.


DİN: Cinayət törətməkdə şübhəli bilinən 40 nəfər saxlanılıb - XALQQAZETI.COM\nDaxili İşlər Nazirliyi (DİN) martın 9-da qeydə alınmış cinayət və hadisələr haqqında statistik məlumatları açıqlayıb.\nDİN-in mətbuat xidmətindən "Xalq qəzeti"nə verilən məlumata görə, respublikanın daxili işlər orqanları ötən gün ərzində törədilmiş 26 cinayətin üstünü “isti izlər”lə açıblar.\nƏvvəlki dövrlərdən bağlı qalmış yeddi cinayətin açılması təmin olunub.\nAxtarışda olduğuna görə ümumilikdə 18 nəfər, o cümlədən borclu şəxs qismində axtarılan 6 nəfər saxlanılaraq aidiyyəti üzrə təhvil verilib.\nRespublikanın avtomobil yollarında 1 yol-nəqliyyat hadisəsi baş verib. Nəticədə 1 nəfər ölüb, 6 nəfər xəsarət alıb.\nDaxili işlər orqanları əməkdaşlarının keçirdikləri əməliyyat-axtarış tədbirləri nəticəsində narkotiklərlə əlaqəli 9, qanunsuz saxlanılan silah-sursatla bağlı 2 fakt müəyyənləşdirilib.\n9 Mart 2021 12:56 - SOSİAL HƏYAT


14:52 8 Avqust 2019\nMilli.Az xəbər verir ki, "Kaspersky Lab" şirkətindən Trend-ə verilən məlumata görə, bu da 2018-ci ilin analoji dövrü ilə müqayisədə 7% çoxdur. Hücuma məruz qalanların üçdə biri (30%) korporativ istifadəçilərdir.\n"RTM" troyan virusu əvvəllər olduğu kimi fəallığını qoruyub saxlayır. Bu virus kiçik şirkətlərin maliyyə hesabatlarına cavabdeh işçilərinə qarşı yönəlib. İlin ilk altı ayı ərzində həyata keçirilmiş troyan hücumların 40% -i "RTM" vasitəsilə reallaşdırılıb. Maliyyə sahəsinə daha çox ziyan vuran ikinci fəal proqram isə "Emotet" olub. Bu proqram sistemə elektron məktublar vasitəsilə daxil olur. Ötən altı ay ərzində baş tutmuş hücumların 15%-i məhz "Emotet"in payına düşür. Maliyyə yönümlü zərərli proqram təminatı üzrə dünyanın ilk üçlüyünü "Trickster" (12%) troyanı tamamlayır.\nÇox vaxt maliyyə yönümlü zərərli proqramlar spam və fişinq saytları vasitəsilə yayılır. "Kaspersky Lab" ilin ilk yarısında iri bankların saxta səhifələrindən istifadə etməklə həyata keçirilmiş 339 min fişinq hücumu qeydə alıb.\n"Son illərin tendensiyasını nəzərə alaraq, maliyyə yönümlü zərərli proqramların ilin sonuna fəallığını artıracağını güman edirik və şirkətlərə istifadə etdikləri təhlükəsizlik həllərinin yayılmış bank troyanlarını aşkar edib məhdudlaşdırdığına əmin olmağı tövsiyə edirik." - deyə "Kaspersky Lab" şirkətinin anti-virus eksperti Oleq Kupreyev vurğulayıb.\nMaliyyə təhdidlərindən qorunmaq üçün "Kaspersky Lab" təşkilatlara aşağıdakı tədbirləri görməyi tövsiyə edir:\n• banklara yönəlmiş təhdidləri aşkar etmək, araşdırmaq və vaxtında aradan qaldırmaq imkanı verən EDR həllini tətbiq etmək, məsələn "Kaspersky Endpoint Detection and Response";\nXəbərin orijinal ünvanı: https://news.milli.az/world/776737.html


Bakıya bir raket atsa, İrana kimlər hücum edər?.. » Xebertv.az\n01 Eki 2021, 14:27\nBakıya bir raket atsa, İrana kimlər hücum edər?..\nİranın Azərbaycanın işğaldan azad edilən əraziləri yaxınlığında irimiqyaslı təlimlər keçirməsi ilə bağlı rəsmi Bakının narahatlığını ifadə etməsindən sonra cənub qonşumuzun yüksək çinli hərbçiləri və “ekspert”lərinin hədələri açıq müstəviyə keçib. Sanki İran uzun müddətdir, bu narazılığın ifadə olunmasını gözləyirmiş.\nİran faktiki olaraq düşməni sevindirməklə məşğuldur: cənub qonşumuzun Ermənistandakı səfiri gün ərzində nəfəs almadan bir-birinin ardınca erməni rəsmilərlə görüş keçirir, erməni ekspertlər isə İranın Azərbaycanı hədələməsini böyük həvəslə şərh edir, mümkün “ssenari”lər qurur və s.\nHərbi hədədə SEPAH generalları, ayətullahlar və iranlı ekspetlər aktivdir: ötən gün fars ekspertlərdən biri Azərbaycanla mümkün müharibə zamanı İranın bir gündə 4 min raket ata biləcəyini bildirmiş və bu müharibənin “cəmi bir gün” davam edəcəyini sosial şəbəkə hesabında paylaşmışdı.\nErməni və ermənipərəst media isə adi iranlı eksperti “SEPAH rəsmisi” kimi təqdim edərək, böyük məmnuniyyətlə manşetə daşımışdı.\nBu isə o deməkdir ki, İranın rəsmi və qeyri-rəsmi şəxslərinin dilindən çıxan və bir çox halda farsca ifadə edilən fikirlərin şişirdilərək müxtəlif dillərdə yayılmasının qayğısına erməni mediası qalır. Yəni “söz savaşı” təqdim olunan səviyyədə deyil, bu savaşın hazırkı gərginliyini düşmən mediası körükləyir. Ancaq əlbəttə ki, düşmənin şişirtməsi, təbliğatı üçün İran rəsmiləri və ekspertləri əsas da verir.\nİran niyə narahat olub?\nİran rəsmiləri bu məsələdə heç bir ciddi, tutarlı və açıq ittiham səsləndirmirlər, yalnız ehtimal olunur ki, Azərbaycanın işğaldan azad edilən ərazilərində “ağıllı kənd” layihələrindən bir-ikisini İsrail şirkətlərinə həvalə etməsindən narahatdırlar. Guya İranın sərhədlərimiz yaxınlığında bu boyda meydanoxumaya səbəb İsrailin sərhəd ərazilərdəki bərpa prosesi zamanı Tehrana təhdid yaradacaq hansısa təsisatlar qura bilməsi ehtimalıdır.\nBu, birmənalı olaraq bəhanədir.\n1. MOSSAD İranı başdan-başa izləyir, hətta ən məxfi məlumatlarını ələ keçirə, bu ölkənin göbəyində nüvə alimini qətlə yetirə bilir. Üstəlik, elə bu gün SEPAH-ın raket mərkəzində yanğın deyil, partlayış baş verdiyi haqda dəqiq məlumatı da peyk görüntüləri ilə birgə İsrailin rəsmi qurumları da deyil, ekspert mərkəzi yaydı. İranın məxfi hərbi obyektləri anbaan İsrailin hətta ekspert mərkəzləri tərəfindən izlənilirsə, Tehran indi niyə narahat olur ki?\n2. İran 44 günlük müharibə zamanı Ermənistana silah-sursat daşınmasını həyata keçirən zaman bilməli idi ki, Azərbaycana hər cür yardım edən İsrail mütləq son nəticədə qarşılığını alacaq.\nBaşqa şəkildə və açıq danışaq: 44 günlük savaşda İran Ermənistana “səssiz dəstək” verirdi – həm silah, həm maddi, həm texniki, həm də kommunikativ. Paralel olaraq Azərbaycanın yanında İsrail vardı.\nFakt odur ki, İran siyasəti iflasa uğradı, 30 il boyunca Azərbaycana qarşı tutduğu mövqe, yürütdüyü siyasət puç oldu, İran mollalarının Azərbaycan torpaqlarının işğalda qalması üçün çalışmaları suya düşdü.\nBir az da açıq danışaq: İsrail Azərbaycanı, İran isə Ermənistanı dəstəkləyirdi, amma fərq də vardı. İsrail Azərbaycanla beynəlxalq hüquqa uyğun əməkdaşlıq edir – biz silah istəyiriksə, İsrail satır və məhz satır, pulla. Sadəcə, İsrail bəzi güclərin qanunsuz tələblərinə qarşı çıxaraq, Azərbaycana silah satmaqdan imtina etməməklə dostluğunu nümayiş etdirir.\nİran isə Ermənistana məhz yardım edir, dəstək verir.\nNəticədə 30 ilə yaxın müddətdə Qafqazda İsrail-İran “kölgə qarşıdurması” yaşandı və İsrail qalib oldu.\nBunun günahı isə əlbəttə ki, İrandadır. İran səfini düzgün seçim etməmişdi: mədəniyyəti, tarixi, ədəbiyyatı bir olan müsəlman qardaşlarını qoyub, Ermənistanla əməkdaşlıq etmək və azərbaycanlıların əzab-əziyyətini uzatmaq siyasəti mütləq iflas olmalı idi. İran anlamalı idi ki, ən azı 1994-cü ildən – Əsrin Müqaviləsindən sonra Azərbaycana qarşı siyasətini dəyişdirməli və Bakı ilə tarixi bağlılığa söykənən səmimi siyasət qurmalıdır. Çünki ərazi, əhali və regional baxımdan düşməndən qat-qat potensiallı olan Azərbaycan qısa müddətdə öz gücünü bərpa edəcəkdi.\nEtmədi, sona qədər Azərbaycanın güclənməsini özü üçün təhlükə gördü və buna hər vəchlə mane olmağa çalışdı: xüsusi xəfiyyələrini Azərbaycana göndərdi, Azərbaycanda dövlətə qarşı çıxmağa hazır olan “əşirətlər/kəndlər” yetişdirməyə ətək-ətək pul xərclədi, məzhəb faktorundan sui-istifadə etməyə çalışdı...\nBütün bu siyasətinin nəticəsi olaraq 90-cı illərdən Azərbaycanın İsraillə yaxınlaşmasına səbəb oldu. İsrail də fürsəti qaçırmadı – bütün dünyada ən böyük güc olan yəhudi diasporu Azərbaycana misilsiz dəstək verməyə başladı; İsrail öz texnologiyalarını Azərbaycanla bölüşdü; iş o yerə çatdı ki, bu ölkənin ən ağıllı şəxslərindən, milli ideoloqlarından olan məşhur simalar, Türkiyəyə qarşı kəskin mövqedə duranlar belə Azərbaycanın bir nömrəli dostuna çevrildi və bütün müstəvilərdə Bakının haqlı davasını qorumaq üçün açıq-gizli dəstəyə başladı.\n3. İran təkcə Azərbaycanı uduzmadı ki! Ermənistanda da Qərb ciddi işlər görməyə başladı.\nABŞ-ın dünyada ən böyük səfirliyi Ermənistanda yerləşir; ABŞ-ın MDB-də ən çox biolaboratoriyaları Ermənistandadır və s.\n2015-ci ildən başlayaraq, Ermənistan da İranın bölgədə sürətlə uduzduğunu görürdü və bütün vasitələrlə asılılığı azaltmaq istəyirdi: 2017-ci ildə Ermənistan AB ilə aşağı səviyyəli də olsa, assosiativ saziş imzaladı, Avropa və ABŞ sivil toplumlarını kütləvi şəkildə ölkəyə buraxdı, hətta İsraildə səfirlik də açdı...\nİran “ayılmadı” və yaxud illərdir yanlış mövqe seçdiyini etiraf edib, siyasətində redaktələr etmək əvəzinə 44 günlük savaşda da “gizli müharibəsini” davam etdirdi.\nSəbəb yalnız İsraildirsə, İran İsraili bölgəyə buraxmamaq üçün daha fərqli, ədalətli, beynəlxalq hüquqa və islam həmrəyliyinə uyğun olaraq Azərbaycanla əməkdaşlığı ön plana qoya bilərdi.\n4. 44 günlük savaşdan sonra SEPAH-ın rəsmi mövqeyi necə oldu?\n“Qarabağda ermənilərə “status” mütləq olmalıdır”, “Ermənistanın ərazi bütövlüyü İranın qırmızı xəttidir” və s. şəklində!\n30 illik işğal müddətində İran rəsmilərinin Azərbaycanla bağlı mövqeyi belə olub: ən yaxşı halda “Azərbaycanın ərazi bütövlüyünü dəstəkləyirik” sözü onların ağzından naqqaşla çıxarılıb, bir çox halda bu sözü təkidli suallarla almışıq, ancaq “xalqların öz müqəddəratını həll etmək prinsipini”ni böyük həvəslə deyiblər, münaqişəni dondurmaq və işğalı uzatmaqla məşğul olan Minsk Qrupunu təqdir ediblər.\nSEPAH 30 il ərzində bircə dəfə də olsun “Azərbaycanın ərazi bütövlüyü qırmızı xəttimizdir” sözünü dilə gətirməyib!\nBura Azərbaycanda casus şəbəkəsi, ölkəyə külli miqdarda narkotik ixracını, əvəzində Ermənistana yatırımlar, kreditlər, meqalayihələr, yardımları da əlavə edin...\nİran İsraili necə sevindirir!\nİranın hazırkı hərbi meydanoxuması, Azərbaycanla sərhədə külli miqdarda hərbi texnika, PUA, raket və s. cəmləməsi və “4 min raket” hədəsi reallıqla uzlaşırmı?\nƏslində, İranın bu mövqeyi İsrailin və Qərbin maraqlarına xidmət edir.\n1. İsrail artıq bir neçə ay öncə İrana hərbi zərbə endirmək üçün tam hazır olduğunu elan edib və ABŞ-la bu mövzuda dəfələrlə müzakirələr aparıb.\nİranın Azərbaycana qarşı hər hansı hərbi cəhdinin ilk saniyələrində İsrail bu ölkəyə ağır zərbə endirmək üçün unikal şans qazanacaq. Artıq İsrailə “dur” deyən olmayacaq, əksinə, ABŞ başda olmaqla, bir çox ölkə əməli hərbi fəaliyyətə keçəcək.\n2. Türkiyə heç bir halda bitərəf mövqe tutmayacaq. Ən azı Şuşa Bəyannaməsi var və bütün Azərbaycan ərazisi Türkiyənin hərbi himayəsi altındadır. Aydındırmı?\nNATO-nun ikinci ən böyük ordusuna və güclü PUA-lara (yəni “ən yeni müharibə” aparmaq baxımından dünya lideri) malik Türkiyəni qarşısına almaq Ukraynanın mülki təyyarəsini “düşmən obyekti” sayan, təlim zamanı çaşıb öz gəmisini məhv edən İranın həddi deyil.\n3. Pakistan Azərbaycanı hər hansı müdaxilə zamanı tək qoymayacağını artıq sübut edib.\nİsrail qeyri-rəsmi, Pakistan isə rəsmi olaraq nüvə gücüdür. İran Azərbaycana raket uçurmaq hədəsi ilə Bakının müttəfiqi olan dünyanın ən azı iki nüvə gücünə qarşı çıxa bilərmi?\n4. Əslində, şərti olaraq sıraladığımız bu bölgüdə indi yazacağımız məsələ Birinci olmalıdır. Yəni:\nİran əhalisinin yarısını azərbaycanlılar təşkil edir. İranda yaşayan digər türk qövmlərini də bura əlavə etsək, İran əhalisinin 60 faizi alınır.\nAzərbaycanlılar eyni zamanda İran ordusunun onurğa sütunudur. İranın Azərbaycana qarşı hər hansı aqressiyası zamanı bu ölkə daxildən rəsmən partlayar!\nƏlbəttə, azərbaycanlıların böyük əksəriyyətinin İranı öz dövləti saydığı hər kəsə bəllidir və onların bir hissəsinin də ümumiyyətlə milli hisslərdən uzaq olduğunu düşünmək üçün xeyli əsas var. Ancaq insan o qədər mürəkkəb varlıqdır ki! Tarixən sübut olunub: şəxsin milli kimliyinin oyanması an məsələsidir – hətta milli varlığını unudan (və ya unutdurulan) şəxsin də!\n40 milyonluq azərbaycanlının milli duyğularının oyanıb, kütləviləşməsi sözün bütün mənalarında bir anda baş verə bilər! İranın milli mənliyə yönələn istənilən qəsdi ən azı 10 milyonun dərhal meydana çıxması, ordu içərisindən isə yüzminlərin dövlətə qarşı üsyanı demək olar.\nÇünki 50 milyonluq azərbaycanlının vətəni Azərbaycan Respublikasıdır! Bu ölkə 50 milyon üçün müqəddəsdir – bunu ölkəmizə real təhdid anında bütün dünya görə bilər.\nİran bunu sınamaq istəyirmi?\nİranın Azərbaycanla hərbi ritorikada danışması heç bir halda milli və dövləti maraqlarına cavab vermir.\nİranın son addımları yalnız Tehranın düşmənlərinin əlinə oynayır.\nAmma bütün hallarda tarixi günlər yaşanır: İran bu addımları ilə güneylilərin milli hisslərinə müstəsna töhfə verir...\n18 Haz 2018, 17:46 0\nDiqqət: Zaminliyin şərtləri dəyişdirildi - Video 04 Ağu 2019, 08:13\nXırdalanda təhsil müəssisə rəhbəri bizneslə də məşğul olur ? - FOTO 24 Mayıs 2021, 23:13


İki gündür Votsap vasitəsilə yayılan səsin sahibinin kimliyi məlum oldu: Rəşad Məmmədov.\nƏvvəlcə, həmin şəxsin erməni olduğu, Azərbaycan dilində təxribat məqsədilə danışdığı deyildi. Yanılmışdıqmı? Xeyr, çünki bu şəxsin ad və soyadı azərbaycanlı olsa belə, sərhəddə təxribat hücumu törədən, sosial şəbəkələrdə infotəxribatlar edən ermənilərdən fərqi yoxdur. Əksinə, düşmənin edə bilmədiyini etməklə daha böyük təhlükə yaradır.\nErmənilər Azərbaycan mövqelərinə hücum edir, ardınca aktyorluq edərək, “Azərbaycan bizə hücum etdi” deyirlər.\nRəşad Məmmədov adlı bu şəxs də aktyorcasına ağlayır və Azərbaycanın itkilər verdiyini iddia edir.\nMəlum videoda saxta göz yaşı tökən bu şəxs deyir ki, “diviziyanı dağıtdılar, vurdular, hamı bilsin, ürəyim dözmür, ay dədə, Quşçuluq kəndi dağılıb”.\nSonra açıqlama verir ki, “vətənpərvər” olduğu üçün belə edib.\nSual yaranır: doğrudanmı, hər şey bir şəxsin axmaqlığından ibarətdir, yoxsa, bu düşmənin növbəti infotəxribatlarından biridir?\nR.Məmmədov Almaniyada yaşayır, Müsavat Partiyasının Avropadakı siyasi mühacir alveri ilə bağlı açılan cinayət işində əsas şahid olduğu deyilir.\nAvropada erməni diasporu/lobbisinin “siyasi mühacir” adı altına yaşayan azərbaycanlıları ələ almağa çalışması ilə bağlı zaman-zaman yayılan informasiyalar fonunda bu şəxsin məlum videosunun düşmənin infotəxribatı olması ehtimalını önə çıxarır. Təbii ki, bunu müəyyənləşdirmək hüquq-mühafizə orqanlarının işidir və inanırıq ki, müvafiq orqanlar bu və digər infotəxribatları yayanların qanunvericiliyə uyğun məsuliyyətə cəlb olunmasını təmin edəcək.\nDünya təcrübəsində müharibə şəraitinin öz qanunları var: ordu haqqında yalan məlumat vermək, cəmiyyəti təşvişə salmaq cəhdlərinə qarşı ən sərt tədbirlərə əl atılır. Tovuz döyüşləri Azərbaycanın infotəxribatlara qarşı barışmaz olmasının vacibliyini növbəti dəfə aktuallaşdırdı.


Erməni ailəsini qıranın məhkəməsi başlanır » www.PressDent.Info\n12-08-2015, 07:05 40750 dəfə baxılıb\nBiri Rusiya, digəri isə Ermənistan tərəfindən keçiriləcək iki məhkəmə prosesindən birincisi avqustun 12-də açılır.\nBir erməni ailəsinin 7 üzvünü qətlə yetirməkdə ittiham edilən Rusiya əsgəri Valery Permyakov-un planlaşdırılan iki məhkəməsindən birincisi Ermənistanda, Rusiya hərbi tribunalında keçiriləcək.\nMəhkəmə Ermənistanın ikinci böyük şəhəri olan Gümrüdəki Rusiya 102 nömrəli hərbi bazasında avqustun 12-də işə başlayacaq. Hərbi prokurorlar 19 yaşlı hərbi mükəlləfiyyətli əsgəri fərarilikdə, bazadan silah oğurlanmasında və bu silahları yanvarın 12-də özü ilə Gümrüyə aparmaqda ittiham edirlər.\nBunun ardınca keçiriləcək Ermənistan məhkəməsi onu yerli ailənin səbəbləri müəmmalı qalan qətlinə görə mühakimə etməlidir. Ər və arvad, onların qızi, oğlu, gəlini və 2 yaşlı nəvəsi qətlə yetirilib.Qurbanların meyitləri yanvarın 12-də onların evlərində aşkar edilib. Ailənin 6 aylıq nəvəsi aldığı yaralardan bir həftə sonra ölüb. Əsgərin Ermənistan məhkəməsi tərəfindən mühakimə olunması üçün tarix hələlik təyin edilməyib.\nQüdrətli Rusiya konstitusiyası\nPermyakov-un bu ağır cinayət üçün Rusiya, yoxsa Ermənistan məhkəməsi tərəfindən mühakimə edilməli olduğuna dair mübahisələr artıq bir neçə aydır ki, davam edirdi.\nQətllərdən bir gün sonra Ermənistanın Baş Prokurorluğu elan etmişdi ki, Permyakov Yerevana təslim edilməyəcək, çünki Rusiya konstitusiyası Rusiya vətəndaşının xarici dövlətlərə ekstradisiyasını qadağan edir.\nBu elandan sonra, yanvarın ortalarında Gümrüdə minlərlə sakin Permyakovun Ermənistana təslim edilməsini tələb edən mitinqlərə çıxmışdı. Permyakov, qətllər baş verəndən bir neçə saat sonra Ermənistan-Türkiyə sərhədindəki Rusiya sərhədçiləri tərəfindən yaxalanıb və indiyədək xidmət etdiyi hərbi bazada saxlanır.\nRusiya İstintaq Komitəsinin 20 yanvar tarixli bəyanatında sözçü Vladimir Markin-in mühakimənin yalnız və yalnız Ermənistan torpağında, lakin Rusiya qanunlarına uyğun şəkildə aparılacağını söyləməsi də gərginliyi aradan qaldırmamışdı.\nBəyanatdan belə başa düşülürdü ki, Permyakov Gümrü bazasında Rusiya hərbi tribunalı tərəfindən mühakimə ediləcək.\nMoskva niyə güzəştə getdi?\nBu ilin iyununda Rusiyanın RAO şirkətinin filialı olan Ermənistan Elektrik Şəbəkəsinin elektrik enerjisi qiymətlərini kəskin qaldırması ilə bağlı Yerevanda genişmiqyaslı küçə etirazlarınadək, Permyakov məsələsində kompromisin əldə ediləcəyinə ümid çox az idi.\nBu etirazların ardınca, Rusiya gözlənilmədən bu qətlin araşdırılmasını Ermənistan müstəntiqlərinə vermək barədə qərar qəbul etdi. Bir çox müşahidəçilər bunu Rusiyanın Ermənistandakı imicinin yaxşılaşdırılmasına doğru atılmış addım kimi qiymətləndirdilər. Beləki, Ermənistan Türkiyə, İran, Azərbaycan və Xəzər dənizi ilə əhatələnmiş regionda Rusiyanın yeganə müttəfiqi olaraq qalır.\nErmənistan Kollektiv Təhlükəsizlik Müqaviləsi təşkilatının üzvüdür və Gümrü qətliamından on gün əvvəl Rusiya prezidenti Vladimir Putin-in Qərbin təsirinə balans kimi yaratdığı Avrasiya İqtisadi İttifaqına qoşulub.\nQapalı bazada açıq məhkəmə?\nPolisin dediyinə görə, qətlləri törətdiyini boynuna almış Permyakov-un Ermənistan məhkəməsi qarşısına çıxarılmaması bir çox ermənilərin məyusluğuna səbəb olub.\nYanvar etirazlarında iştirak etmiş Gümrü Asparez Jurnalistlər Klubunun sədri Levon Barseghian deyib ki, bu işdə əsas məsələ qətllərin törədilməsidir və fərarilik, silah oğurluğu kimi məsələlər dinləmə predmeti olmaya da bilər.\nAvqustun 12-də keçiriləcək dinləmənin ictimaiyyət üçün açıq olacağı bildirilib, hərçənd prosesdə iştirak üçün hərbi bazaya nə qədər adamın buraxılacağı bəlli deyildir.\nBaşqa bazalar da narahatlıq doğurur\nQətllərdən əvvəl cəmi iki ay xidmət etmiş sibirli çağırışçı Permyakov-un məhkəməsi, bir neçə başqa ölkələrdəki Rusiya bazaları və burda xidmət edənlərin törədə biləcəkləri mümkün cinayətlərlə əlaqədar davam edən icrtimai narahatlıqları gündəmə gətirib.\nİki rusiyalı əsgər hazırda Rusiyanın Tacikistandakı hərbi bazasında mühakimə olunur. Onlar ötən ilin avqustunda Düşənbə yaxınlığında bir taksi sürücüsünü ölümcül döyməkdə və daha sonra isə boğazını üzməkdə ittiham edilirlər.\nRusiyanın Ermənistan, Belarus, Qırğızıstan və Tacikistanda hərbi bazaları var\nƏliyevlərin daha bir çoxmilyonluq mülkü aşkara çıxarıldı FOTO


Abşeronda məskunlaşan Ağdamlı şəhid ailələri ilə görüş keçirilib. - Xəbərlər - ABŞERON RAYON Icra Hakimiyyəti\nAbşeronda məskunlaşan Ağdamlı şəhid ailələri ilə görüş keçirilib.\nAğdam rayonunun 1993-ci il 23 iyul tarixində işğalı ilə əlaqədar olaraq Abşeron rayonunda məskunlaşan Ağdamlı şəhid ailələri ilə görüş keçirilib.\nTədbirdə Rayon İcra Hakimiyyətinin başçısı İradə Gülməmmədova çıxış edərək, hər il Azərbaycanın şəhər və rayonlarının işğal günlərində həmin bölgələrdən olan şəhid ailələri ilə gürüşlərin keçirildiyini, bunun da məqsədinin işğal altında olan ərazilərimizin təbliğ edilməsi, gəclərimizin vətənpərvərlik ruhunda böyüdülməsi, onların unudulmamasına çalışmaq, şəhid ailələrinə dövlət qayğısı göstərmək olduğunu bildirib.\nAğdamın Azərbaycanın dilbər güşələrindən biri olduğunu, o torpaqlara geri qayıdacağımız günün uzaqda olmadığını vurğulayan başçı qeyd edib ki, hər bir Azərbaycanlının ürəyində vətən həsrəti, torpaq nisgili var.\nPrezident İlham Əliyevin keçirdiyi bütün beynəlxalq görüşlərdə əsas diqqətin Qarabağ probleminə yönəldildiyini, dövlət başçısının həyata keçirdiyi siyasət nəticəsində Azərbaycanın daha da inkişaf etdiyini deyən İ.Gülməmmədova ölkəmizin haqq səsinin artıq böyük dövlətlər, beynəlxalq təşkilatlar tərəfindən eşidildiyini və hesablaşıldığını vurğulayıb.\nAprel döyüşləri zamanı Azərbaycan ordusunun öz gücünü və döyüş əzmini göstərdiyini önə çəkən İ.Gülməmmədova bildirib ki, cəbhədə əldə edilən uğurlar xalqımızı böyük qələbələrə daha da ruhlandırıb.\nMüharibə şəraitində olmağımıza baxmayaraq Azərbaycanın günü-gündən inkişaf etdiyini, respublikanın hər yerində böyük abadlıq, quruculuq işlərinin aparıldığını vurğulayan başçı ölkədə sabitliyin höküm sürdüyünü, vətəndaşların hüquq və azadlıqlarının qorunduğunu bildirib.\nGörüşdə rayon rəhbəri Azərbaycan Respublikasının Prezidenti, Ali Baş Komandan cənab İlham Əliyevin rəhbərliyi altında düşmən nəzarətindən azad edilmiş Cəbrayıl rayonunun Cocuq Mərcanlı kəndinin bərpasına başlanmasını bütün ölkə vətəndaşları kimi Abşeronlularda da yüksək əhval-ruhiyyə yaratdığını, bunun ata-baba yurdlarımıza “Böyük Qayıdış”ın təməli olacağını, növbəti bərpa işlərinin Ağdamda, Laçında, Şuşada, Kəlbəcərdə və digər işğaldan azad olunacaq torpaqlarımızda həyata keçiriləcəyinə əminliyini vurğulayıb.\nQeyd olunub ki, Prezident İlham Əliyev torpaqlarımızın işğaldan azad edilməsi istiqamətində qətiyyətli siyasət yürüdür. Bununla yanaşı, bu gün Azərbaycan Respublikasının Birinci vitse-prezidenti Mehriban Əliyeva tərəfindən qaçqın və məcburi köçkünlərin sosial rifahının yaxşılaşdırılması, onların yaşayış səviyyəsinin normallaşdırılması istiqamətində də müvafiq tədbirlər görülür.\nDaha sonra Ağdamdan olan şəhid ailələri Əzəl Sadıqova, Zəminə Cəfərova və Ağdam RİH-in Abşeron rayon üzrə səlahiyyətli nümayəndəsi Həsən Əliyev torpaqlarımızın tezliklə azad ediləcəyinə, məcburi köçkünlərin ata-baba yurdlarına dönəcəklərinə inandıqlarını bildirərək onlara göstərilən qayğı və diqqətə görə minnətdarlıqlarını bildiriblər.\nMəlumat üçün bildirək ki, hal-hazırda Abşeron rayonunda 1511 (5706 nəfər) Ağdamlı məcburi köçkün ailəsi məskunlaşıb.


Mənfəət qurbanları. | Bloq: bloqçu | Kayzen\nUşaq vaxtı sirkə getməyi çox sevirdim, indi də baxanda maraqlıdır. Amma bəzən içimdə bir hiss baş qaldırır: onlar orda tullanıb, düşsünlər deyə əhliləşdirirlər, bunun üçünsə onları ac saxlayırlar; bunun nəyinə maraq bəsləyirsən?!\nSirklər bir yana, bəs zoopark?! Yəqin ki, bizim zooparkda olmusunuz; bərbad haldadır, bəzi qəfəslərin yanından keçmək mümkün deyil, elə iy gəlir ki; heyvana baxırsan- ayaq üstə canı çıxır, bap-balaca qəfəsin içində saatlarla o yana bu yana dolanır və hər gün küçən gün kimi təkrar olunur. Bizlər də bunlara seyr edirik, “nə yaxşı, zooparka gəlmişik” — park ki, nə park — həbsxana! Bu da bir pul qazanma sistemi.\nHayıf deyilmi, qoruqlar?! Buraxaq heyvanları təbiətin qoynunda yaşasınlar, axı, onların evi 4 tərəfi «setkaya» alınmış balaca bir qəfəs deyil, ora onlar üçün türmədir. Onların yuvası təbiətdir, meşədir, dağdır, dərədir, havadır-hava!\nƏslində mən heyvanlara göstərilən zülmlər haqqında çox danışardım, amma indi istəyirəm atlardan söz açım.\nMən atları çox sevirəm və onların çəkdiyi acı məni yandırır. Başa düşə bilmirəm, biz insanlar niyə bu qədər azmışıq, biz insanlar maraqlarımız, kaprizlərimiz, mənfəətimiz uğruna necə də bu canlıların canlarına düşmən kəsilirik?! Adı da odur ki, guya, biz onları çox sevirik.\nYəqin bilirsiniz ki, atın cilovunu, yəni istifadəsini əlimizdə saxlamaq üçün, onun ağzına yüyən taxılır ki,biz o yüyənin ipini çəkəndə,ona “dur” dediyimiz zaman dursun. Bəs, heç düşünürükmü ki, yüyəni çəkəndə at nə üçün dayanır. 2 il bundan öncə bir sənədli filmdə izlədiyim görüntülər (filmin anonsundan parça) elə bil ki, gözümü açmışdı.\nProfessionalca, dəqiq tərzdə bilməsəm də, başa düşdüyüm kimi yazacam. O yüyəni atın ağzına keçirtmək üçün atın bəzi dişlərini çıxarırlar. Bundan sonra yüyən taxılır atın ağzına və biz hər dəfə yüyəni dartdıqda atına ağzında (dəqiq bilmirəm hansı hisəsində) dözülməz bir acı baş verir və at məcbur olub dayanır. Dayanır ki, acı dinsin. Amma hara...hər dəfəsində bu təkrar olunur. Qalanını özünüz düşünün.\nOnlar yüyənin ağızlarında çəkdirdiyi ağrıdan əlavə məhz bu yüyənə görə başlarını da qabağa və arxaya doğru kəskin hərəkət etdirirlər və bu onların boyunlarına da ziyan vurur. Beləliklə, bu, zamanla atın orqanizmini tam çökdürür. Bununla da onlar həyata daha tez vida edirlər. Halbuki, daha çox yaşaya bilərlər. Bioloji, tibbi tərəfini tam açıq şəkildə, dəqiq yaza bilmədiyim üçün xahiş edirəm üzürlü sayın. Amma məncə sizə də hər şey aydındır.\nAt yarışlarına da nifrət edirəm. Biz deyirik ki, heyvanları sevirik, amma vallah, sevgi bu deyil. Onları yarışlarda istifadə etmək üçün bəsləmək sevgi deyil. Biz qalib olduğumuz zaman, ata müraciətlə “ey, dostum, biz qalibik, uraa!” dediyimiz, atı tərfilədiyimiz zaman, qalibiyyət sevincindən dolayı, atın saçlarına bir sığal çəkdiyimiz zaman, atın içi qan ağlayır. Bəlkə də dili olsaydı, “utanın insafsızlar” deyərdi, bizi lənətləyərdi də. Yarışlar zamanı o atları elə bəzəyirik ki, elə bil…. bəs, onlara çəkdirilən acı vicdanları sızlatmırmı??? Yəqin ki, yox!\nAtlardan beləcə istifadə edib, pul qazanırıq və zamanla da çəkdikləri iztirablara görə atların canını azar bürüyür və bir gün ölüb gedirlər. Onları elə harda gəldi də basdırırıq. TV-də izləmişdim: at yarışı keçirilən cıdır düzündən bir az aralıda, arxa tərəfində yerləşən bir sahədə yekə maşınla kran vasitəsilə torpaqdan ölmüş bir at çıxardırdılar. Çox xoşagəlməz bir görüntü idi və bunun kimi neçə-neçə atlar var, səssiz-soraqsız ölüb-gedən.\nƏslində, bizim vicdanımızdır ölən, vicdanımız!!!\n3 iyun 2010, 17:34\nBir bloqda bu lətifəni görmüşdüm:\nGənc dəvə anasından soruşur:\n-Ana, niyə bizim ayaqlarımız belə böyükdür?\n-Səhrada quma batmasın deyə.\nGənc dəvə yenə soruşur:\n-Yaxşı, kirpiklərimiz niyə bu qədər gurdur?\n-Səhrada qum fırtınası zamanı gözümüzə qum dolmasın deyə.\nMaraqlı gənc dəvə bir sual da verir:\n-Bizim niyə hörgüclərimiz var?\nAna dəvə bu suala da səbirlə cavab verir:\n-Səhrada uzun müddət qida qəbul etmədən yaşaya bilmək üçün. Qidaları hörgüclərimizdə ehtiyat olaraq saxlayırıq.\nNəhayət, dözə bilməyən gənc dəvə soruşur:\n-Ana,bəs bizim bu zooparkda nə işimiz var???\n3 iyun 2010, 17:59\nDüzü atlar haqqında bu yazılanları heç bilmirdi, çox pis oldum.\n4 iyun 2010, 00:19\nAtlar haqqında oxuyanda təsirlənməmək mümkün deyildi, atları çox sevirəm, at sürməkdən isə həmişə xüsusi zövq almışam, yadımdadı mənə deyəndə ki, at sürməyi bacarmazsan, ayaqlarının ağrısından yata bilməyəcəksən ,mən bunu o qədər həvəslə öyrənmişdim ki, ayaqlarımın ağrıdığını heç vaxt xatırlamıram. Amma yazdıqlarınızla razılaşmaya bilmərəm, çünki özüm atın nallanmasına baxa bilməmişdim.\n4 iyun 2010, 10:22\nAtlar barədə yazılan fakt məmimçün yenilik oldu. Ola bilər ki, atı əhliləşdirərkən ilkin vaxtlarda ağrı hiss etsin, amma uzun müddətdən sonra alışqanlıq yaranacaq atda və ağrı olmayacaq. Məncə, bu ağrı məsəsləsi araşdırılmalıdı. Əhliləşmiş atı yüyənsiz də idarə etmək olar, sadəcə səslərlə. Atı yüyənsiz az sürməmişəm, ona görə də dəqiq bilirəm bunu.\nNalvurma prosesini isə dəfələrlə görmüşəm. Nalbənd xam olanda atı çox incidir. Ustalar isə nalı elə gözəl vururlar ki, atın heç ruhu da incimir. Atın dırnağı qalındı və nalsız olanda kələ-kötürlü olur. Nal vurmazdan əvvəl hamarlayır nalbənd onu, amma müəyyən yerə qədər, çünki çox hamarlasa dırnağı da keçib gedə bilər. Sonra da nalı vuranda mıxları elə nöqtələrə vurmaq lazımdır ki, dırnağın içindən keçib elə dırnaqdan da kənara çıxsın. Əyri vurulsa, mıx gedib ətə girəcək. Bax buna baxmaq ürəkağrısıdır.\n4 iyun 2010, 12:11\nMən atlar haqqında bu dediklərimi 2 il bundan qabaq bir rus kanalında sırf atlara həsr olunmuş sənədli filmdə izlədim. Çox təsirlənmişdim, amma, orda deyilməmişdi ki, onlar buna öyrəşirlər. Əksinə onlar bu acıyla da tez ölürlər -deyə bildirildi. Əgər elə olsaydı o zaman onlar sahibinə bəlkə də itaət etməzdilər, yüyən onu incidir ki, o da dayanır və ya hərəkət edir.\nHər-halda düz deyirsiniz ki, bu araşdırılsa yaxşı olar və hər şey daha da aydın olar.\nO ki qaldı nal məsələsinə, atın dırnaqları həssasdır və əgər atı yola vurursansa bu atın özü üçün gərəklidir, bu da biz insanların ixtirasıdır, amma, siz demişkən əgər nal düzgün vurlursa və bu sırf atın özünə görədirsə o zaman olsun.\n4 iyun 2010, 12:52\nƏgər sənədlə filmdə o cür faktı izləmisinizsə, deməli düz hesab etmək olar. Mənimçün bu fakt yenilik idi. Razılaşıram ki, onda atı əhliləşdirmək üçün ilkin olaraq bu cür ağrılı metodlardan istifadə olunur, amma itaətə düşəndən sonra at yiyəsinə çox sadiq olur və heç nəsiz də tabe olur. Bəlkə də o ağrının acısı damağında qalıb deyə qorxur ki, itaət etməsə, yenə incidəcəklər. Zavallı atlar.\nMən bildiyimə görə atın dırnaqlarının korlanmaması üçün vururlar nalı. Çünki daşlı-kəsəkli yollar dırnaqları bərbad hala salır\n8 iyun 2010, 17:37\nƏslində rusların bəzi nümayəndələrinin rəylərinə fikir versək bu sənədli filmi hazırlayan Nevrozova inanmır və deyirlər ki, guya o bu işi piar üçün edir. Yəni o atlarla məşğul olduğundan özünü reklam edir. Amma, mən filmdə deyilənlərin hamısına inanır və haqq qazandırıram. Hər-halda düz iki ilə hazırlanan bu filmdə ata verilən zülmdən söhbət gedirdi. Tutaq ki, özünü reklam etsə də bu adam ki düz deyir.\nyoutube saytda A.Nevzorov, atlar yazın və nəticələrdə çıxan sənədli filmin fraqmentlərinə baxın.\n9 iyun 2010, 09:56\n1-2 çarxa baxdım. Həqiqətən, adamın yazığı gəlir. Yüyəni çəkdikcə atın gözlərinin necə bərəldiyini görəndə pis olur adam\n8 iyun 2010, 17:56\nbloqçu, yaxşısı budur mən baxmayım ,çünki istirahətə getməyə hazırlaşıram, yoxsa at sürmək istəməyəcəm. Mən ona zülm etməyəcəm, yaxşıca qulluq edəcəm, həm də tez-tez çimizdirəcəm:)\n9 iyun 2010, 10:01\nÇalışın yüyənsiz sürün\n9 iyun 2010, 01:22\nBu sənədli filmi məndə izləmişəm o qədər üzülmüşdüm o qədər ağlamşıdım ki,lap ürəyim parçalandı izləyəndə. İnsafsıdır bu insanlar axı onlarında canı var yəni düşünə bilmirlər ki, o atların canı yanır?\n9 iyun 2010, 09:59\nDüşünə bilirlər, sadəcə yazıqları gəlmir\n9 iyun 2010, 15:20\nO qədər incinirlər ki, ayy, canlarım mənim… biz çox vicdansızıq.\n21 iyun 2010, 17:07\nSalam Şəbnəm, xahiş edirəm bu yazını 600 sözlük edəsən. Çünki 612 söz var. Müsabiqənin qaydalarına görə isə 600 söz olmalıdır. Bugün elə çünki son tarix bugün saat 23:00-dır\nSualın olsa yazyay(at)gmail.com göndər :)\n21 iyun 2010, 17:35\nMənim fikrimcə atları ən çox sevən millət yəhudilərdir:)Türkiyə baş nazirinin atdan yıxılması səhnəsi İsrail mediasının sevimli mövzualarındandır:\n21 iyun 2010, 20:01\nayıb olsun sənə. utan gir yerə\n21 iyun 2010, 20:06\nsil bu videonu burdan, ay admin\n21 iyun 2010, 17:40\nBöyük ehtimalla Ərdoğanda bu zərbədən sonra cinsi problemlər yaranıb:-)\n21 iyun 2010, 19:51\nayıb olsun sene. get agzuvu yaxalar. Ərdoğan kimi başnazirün olsun elə sənin. o varisi-yektadır\nget agzuvu yaxalar. Ərdoğan kimi başnazirün olsun elə sənin. o varisi-yektadır\n21 iyun 2010, 19:52\nsaytda texniki problemlər var\n21 iyun 2010, 19:57\nƏrdoğan heç olmasa ata minir. İsraildəki siyasətçilərdən biri o ata minə bilsə danışar.Kişinin başına iş gələr.Bir müsəlmanın atdan düşməsinə sevinən yəhudilər və yəhudilərin dostları olar.\nay sağol. bizim gö*əgirənlərdidə onun bu cür vəziyyətini reklam edir. Kim bilir özlərini başına hər gecə nə iş gəlir.


Geyimlərinizi ilk günkü kimi saxlamaq üçün ÜSULLAR,maraqli melumatlar,2018,geyimler,yeni\nFeat.Az:FeaT.Az » Xəbərlər » Xəbər » Geyimlərinizi ilk günkü kimi saxlamaq üçün ÜSULLAR\nGeyimlərinizin qarderob ömürlərini uzatmaq əslində düşündüyünüzdən daha asan və ucuz başa gəlir. Geyimləriniz dəbdən düşdükdə, köhnəldikdə, söküldükdə yeni paltarlar almaqdansa, yaradıcı təxəyyülünüzü işə salın. Hər kəs ləkələnmiş və ya zədələnən paltarlarını təmizləməyin yollarını axtarar. İstər ləkələnmiş gözəl koftanızı təmizləmək, istər sökülən şalvarınızı həyata qaytarmaq olsun, artıq sizin əlinizdədir. Feat.Az ailem.az-a istinadən sevdiyiniz geyimlərin təzə görünməsini təmin edən üsullarla sizi tanış edir.\nSükut Yazılı Şəkilləri 2019 (68)\nModamı Dediniz - Qarışıq Şəkillər 2019 (99)\nSəbəbim Yazılı Şəkilləri 2019 (35)\nTelefonunuzun Ekranı üçün qarışıq şəkillər - FOTOSESSİYA (12)\nÜmidim Yazılı Şəkilləri 2019 (6)\n09:00, 26-03-2019 Tarixdə Bu Gün - 26 Mart\n21:00, 25-03-2019 Sükut Yazılı Şəkilləri 2019 (68)\n20:00, 25-03-2019 26.03.2019 Gündəlik Bürclər (26 Mart 2019 Günlük Bürclər)\n19:00, 25-03-2019 Modamı Dediniz - Qarışıq Şəkillər 2019 (99)\n18:00, 25-03-2019 Səbəbim Yazılı Şəkilləri 2019 (35)\n17:00, 25-03-2019 Telefonunuzun Ekranı üçün qarışıq şəkillər - FOTOSESSİYA (12)\n16:00, 25-03-2019 Siqaret və isti çay içənlər üçün ÖLÜMCÜL TƏHLÜKƏ: xərçəng...\n15:00, 25-03-2019 Ümidim Yazılı Şəkilləri 2019 (6)\n14:00, 25-03-2019 Yumurtanın köhnə olduğunu necə bilmək olar?\n13:00, 25-03-2019 Bürclər Haqqında Maraqlı Məlumatlar (491) - Foto\n12:00, 25-03-2019 Bu qidalar piyləri sürətlə əridir - Səhər yeməyi\n11:00, 25-03-2019 Luçenik (Qarğıdalı unlu duzlu keks) - Resept\n09:00, 25-03-2019 Tarixdə Bu Gün - 25 Mart\nFerhat Göçer - Sensin 2019\nMeltem Anastasia - Biliyorum Sensin O 2019\nCan Oflaz - Uçurtma 2019\nOnur Bayraktar - Turkish Mashup 2019\nElif Türkyılmaz - Simsiyah 2019


Yaşı 120-dən çox olan avtomobil markaları\n21:22 9 Noyabr 2019\nBu gün yüzlərlə avtomobil markası mövcuddur. Bütün şirkətlər kimi avtomobil istehsal edən şirkətlər öz aralarında illər boyu rəqabət aparıblar. Bəziləri bu rəqabətə tab gətirməyib sıradan çıxır, bəziləri isə onilliklər boyu fəaliyyət göstərir və hələ də yüksək keyfiyyətli avtomobillər istehsal etməkdə davam edir. TED.az uzun illər boyu rəqabətə tab gətirən bir neçə avtomobil markasını sizə təqdim edir.\n1."Land Rover" markasının əslində bir qədər qarışıq keçmişi var. Milli.Az ted.az-a istinadən bildirir ki, bu marka "Lancashire Steam Motor Company" adı altında 1896-cı ildə fəaliyyətə başalyıb. Fəaliyyəti boyu bir çox fərqli ada sahib olan markanın ilk istehsalı buxarla çalışan otbiçmə maşını olub. Şirkət 1907-ci ildə "Leyland", 1968-ci ildə "British Leyland", 1986-cı ildə isə "Rover Group" kimi müxtəlif adlarla fəaliyyət göstərib. Məhz "Land Rover" modeli isə ilk dəfə 1978-ci ildə meydana gəlib. Bu nəslin yeni modelinin yaxın vaxtda təqdim olunacağı gözlənilir.\n2."Mercedes Benz" adı 1926-cı ildə "Benz" ilə "Daymler"in birləşməsindən sonra ortaya çıxsa da, markanın kökü daha qədimdir. Avtomobil tarixinin çox önəmli hissəsi olan markanın keçmişi, Karl Benzin aldığı patentə və "Daimler Motoren Gesselschaft" (1890-1926) şirkətinə əsaslanır. Marka, minik və yük avtomobili, həmçinin yüngül vasitələr kimi müxtəlif maşınlar istehsal edir.\n3. Fransız firması olan "Peugeot"un tarixi 1810-cu ildə başlayıb. O zamanlar şirkət qəhvə üyüdücüsü, duz qabı, velosiped kimi məhsullar istehsal edirdi. 1896-cı ildə isə Armand Peugeot "Anonym des Automobiles" adlı şirkəti qurub. Sonralar motosikl istehsalına da başlayan şirkət, 1970-ci illərdə böyük bir yüksəliş yaşadı.\n4. "Opel" markası 1862-ci ildə tikiş maşını istehsalı ilə fəaliyyətə başlayıb. Şirkət 1886-cı ildə velosiped, 1899-cu ildə isə avtomobil istehsal etməyə başladı. "Opel" 1913-cü ildə Almaniyanın, 1930-cu ildə isə bütün Avropanın ən böyük avtomobil istehsalçısı idi.\n5. Məşhur "Renault" markası 1899-cu ildə Lui, Marsel və Fernan Renault qardaşları tərəfindən yaradılıb. Şirkət ilk dəfə "Societe Renault Freres" adı altında fəaliyyətə başlayıb. Şirkətin "Mitsubishi" və "Nissan" kimi markalarla şərikli istehsal etdiyi avtomobilləri də var. 2017-ci ildə ortaqların şərikli istehsal etdiyi avtomobillər dünya bazarında ən çox satılan vasitələr oldu.\n6. "Fiat" markası "Fabbrica İtaliano Automobili Torino" adı ilə 1899-cu ildə İtaliyanın Torino şəhərində meydana gəlib. Şirkət ikinci dünya müharibəsi zamanı böyük ziyana uğrasa da, 1950-ci ildə yenidən qurulub. 1960-cı illərdə isə məşhur marka uğurun zirvəsinə ucala bildi. Bunun başlıca səbəblərindən biri, sözsüz ki, böyük rəğbət qazanmış "Fiat 500" avtomobilidir. Həmçinin şirkət yük maşını istehsalçısı kimi də tanınır.\nXəbərin orijinal ünvanı: https://news.milli.az/interest/800518.html


Press-relizlər / 31.05.2018 / 16:12\nMayın 31-də Dini Qurumlarla İş üzrə Dövlət Komitəsinin İmişli bölgəsi üzrə şöbəsinin təşkilatçılığı ilə İmişli şəhər 8 saylı tam orta məktəbində “Dini radikalizmə və ekstremizmə qarşı mübarizədə maarifləndirmənin rolu” mövzusunda tədbir keçirilib.\nTədbirdə Dini Qurumlarla İş Üzrə Dövlət Komitəsinin İmişli bölgəsi üzrə şöbəsinin əməkdaşı Elbəy Dəmirov, İmişli şəhər 8 saylı tam orta məktəbin direktor müavini Təranə Qasımova, müəllim və şagirdlər iştirak ediblər.\nƏvvəlcə Dövlət Komitəsinin sifarişi ilə çəkilən “Şəhadət” sənədli filmi nümayiş etdirilib.\nTədbiri giriş sözü ilə açan məktəbin direktor müavini T. Qasımova mövzunun əhəmiyyətindən danışıb.\nDQİDK-nın İmişli bölgəsi üzrə şöbəsinin əməkdaşı E.Dəmirov çıxışında deyib ki, dini radikalizm və ekstremizm dünya üçün böyük təhlükəyə çevrilsə də, ölkəmizdə dini radikalizmlə aparılan genişmiqyaslı mübarizə öz müsbət nəticələrini verməkdədir. Natiq, həmçinin gənclərimizi radikal təsirlərdən qorunmağa çağırıb.


Halallıq üçün 100 manat – Yenicag.Az\nAna Səhifə Cəmiyyət Halallıq üçün 100 manat\nHalallıq üçün 100 manat\nYeni Çağ Media Qrupu – Noyabr 17, 2014 - 11:16\nSon illər rəsmi nikahla yanaşı kəbin kəsdirənlərin də sayı artıb. Gənc nəslin dini nikaha üstünlük verməsi isə mollaların gəlir mənbəyini artırıb. Belə ki, məscidlərin axundları və ya bu mərasimi yerinə yetirən digər mollalar halallıq üçün verilən az miqdarda pulla qane olmurlar. Kəbin kağızını yazdıqdan sonra 10-20 manatla razılaşmayanlar yenicə evlənənlərdən 200-500 manat civarında pul istəyirlər. Halbuki, dövlətin rəsmi nikah üçün müəyyənləşdirdiyi rüsum 5 manatdır.\nGöy məsciddə kəbin kəsdirmək üçün gedən gənclər axundla halallaşmaq üçün ona 20 manat təklif ediblər. Lakin məscidin axundu ona verilən halallıq pulu ilə razılaşmayaraq məbləğin qaldırılmasını tələb edib. O, gənc ailədən halallıq üçün 50-100 manat arasında pul istəyib.\nMəscidin axundu “Mənə 250-500 manat arasında hörmət edirlər. Hələ elə olur ki, qoyun, dana da gətirirlər”,- deyə yeni evlilərə məbləğin artırılması üçün işarə vurub.\nKəbin oxumağın savab olduğunu deyən Məşədi Dadaş Məscidinin axundu Hacı Şahinin sözlərinə görə, iki şəxsin ailə qurmasına vəsilə olan bu məqam üçün hər hansı bir məbləğin alınması yolverilməzdir:\n“Kəbin oxumağın özü savabdır. Odur ki, buna görə hər hansı məbləğ alınması düz deyil. Qafqaz Müsəlmanları İdarəsi də bu kimi məsələlərə nəzarət edir. Yəqin ki, hansısa istisna hal baş verib. Din xadimləri kəbin oxumaq üçün hansısa məbləğdə pul tələb edə bilməzlər”.\nDində də belə bir tələb irəli sürülməsinin olmadığını deyən Hacı Şahin bunun könüllülük əsasında olduğunu deyir:\n“Hər hansı müstəhəb əməldə insanlar halallıq üçün nəsə etmək istəyirlərsə, bunu din qadağan etmir. Amma ümumilikdə hansısa məbləğin deyilməsi, tələb olunması düzgün deyil. Dinimizdə də belə bir şey yoxdur. Yaxşı olar ki, din xadimləri bu məsələlərdə Allah rizası ilə hərəkət etsinlər”.\nQafqaz Müsəlmanları İdarəsinin sertifikat verdiyi axundla bağlı İdarənin mətbuat xidməti ilə əlaqə saxlanıb. Xidmətin rəhbəri Rəhimə Dadaşova bildirib ki, bu halı rüşvət kimi qəbul etmək düzgün olmaz. Onun sözlərinə görə, məscidin axundunun bu cür hərəkət etməsi də doğru deyil:\n“Burada halallaşmaq məsələsi var. Fərqi yoxdur, kimsə nəsə xidmət göstərirsə, bu xidmətlə bağlı halallıq istənilir. Amma nəyisə tələb etmək doğru hal deyil”.\nQMİ sözçüsü konkret ad çəkiləcəyi halda həmin axunda və ya imama qarşı tədbir görülməsinin mümkün olduğunu deyib:\n“Nikah, kəbin insanın həyatında ən sevincli və yaddaqalan günüdür. Ona görə də elə insanlar var ki, çox yüksək məbləğdə pul verərək ondan kəbinin kəsilməsini xahiş edir. Yəni kimin imkanı çatırsa, onu halallıqla verir. Bu, başqa məsələdir. Onu irad tuta bilmərik ki, sən niyə bu qədər pul verirsən. Amma imkanı çatmayan insanlardan bu qədər pul tələb etmək doğru deyil. Verilən pulu halallıq naminə götürüb onunla qane olmalıdır”.\nQafqaz Müsəlmanları İdarəsinin də dinimizlə bağlı məsələlərdə maraqlı olduğu deyən R.Dadaşovanın sözlərinə görə, bu kimi hallara yol verən dindarlara qarşı ölçü götürülür:\n“Söhbət tək kəbindən getmir. Bu və ya başqa formada xoşagəlməz, dinə uyğun olmayan, Dini Mərkəzin özünə ləkə gətirən fəaliyyət olarsa, Qafqaz Müsəlmanları İdarəsi olaraq töhmətləndirməkdən tutmuş, işdən azad olunmağa kimi cəza tədbiri olur. Hətta, rayonlarda bu cür komissiyalarımız var. Dini Mərkəz bu cür halları yoluna qoymaq üçündür. İdarə dindarları məhz buna görə təkminləşdirmə kurslarına göndərir. Dini Mərkəzin vəsiqə verdiyi, vaxtaşırı akreditasiyadan keçirdiyi, təkmilləşmə kurslarına cəlb etdiyimiz din xadimlərinin fəaliyyətinə cavabdehlik daşıyırıq və bu və ya digər xoşagəlməz hal olduqda tənbeh işi həyata keçirilir”.


Təklif verək, tələb qoyaq, amma ölkəmizi təhlükə altında qoymayaq” - Razi Nurullayev » Teref.az\nTəklif verək, tələb qoyaq, amma ölkəmizi təhlükə altında qoymayaq” - Razi Nurullayev\nKüçələrə axışan insanların əksəriyyəti ürəyində Qarabağın nisgilini daşıyanlar, şəhid olmuş əsgər və zabitlərimizə görə göz yaşı tökən vətəndaşlarımızdır. Amma, insan seli çoxalanda o artıq kütləyə çevrilir və o da öz gücünü, emosiyalarını önə çıxıb idarə etmək istəyənlərə təhvil verərək bir alətə çevrilir. Artıq bu gücü necə idarə etmək, yönləndirmək idarə edənlərin özlərinin hansı məqsədə, hansı qüvvəyə qulluq etməsindən asılıdır.\nTeref.az yazır ki, bu sözləri millət vəkili Razi Nurullayev deyib. O, gecə Qarabağ üçün keçirilən yürüşün bir qrup təxribatçı üzündən dövlətçilik üçün təhlükəyə çevrildiyinə görə dağıldığını bildirib:\n“Bu gün birlik, həmrəylik, Ali Baş Komandanın ətrafında daha sıx birləşmək zamanı deyilmi? Parlamentə zorla daxil olmaq, polislə münaqişəyə getmək, maşınını aşırmaq biabırçılıqdır. Millətin dərdi böyükdür, onun üzərinə niyə yeni dərd gətirmək istəyənlər var? Axı polislər sizinlə birlikdə addımlayırdı və maneçilik də törətmirdi. Bu qüvvəni pis yöndə idarə edənlər, məsələni siyasi mübarizə və az qala hakimiyyət dəyişikliyi müstəvisinə daşıyanlar məsuliyyət daşıyırlar və bu aydın ediləcək.\nMən Razi Nurullayev, digər deputatlar Anar İsgəndərov, Məşhur Məmmədov, İqbal Məmmədov, Cavanşir Paşazadə və Musa Qasımlı dünən axşam Masallı şəhəri, Ərkivan kənd şəhidi Anar Novruzov Gülverdi oğlunun dəfnində iştirak edirdik. İnsan seli var idi, Masallı polis rəisi, bütün polislər, digər hüquq-mühafizə orqanlarının əməkdaşları əsayişi çox gözəl də qorudular, insanlar arasında əzildilər, sıxıldılar, qan-tərin içində vəzifələrini icra etdilər. Bu da bizim polislərdir, Bakı da, Şəki də”.\nDeputat xalqı birliyə səsləyib:\n“Xalqımız birliyə, bir olmağa və erməni qəsbkarlarına qarşı amansız mübarizəyə səsləyirəm. Amansız mübarizənin isə xəritəsini dövlət çizir, Prezident müəyyən edir, biz yerinə yetiririk. Təklif verək, tələb qoyaq, amma qanunsuz hərəkətlərə yol verib ölkəmizi təhlükə altında qoymayaq”.


Telman İsmayılov məşhur müğənnini oğurlatdırıb? - 14 il sonra şikayət » XalqInfo.az Xəbər Portalı\nXalqinfo.az Xəbər Portalı » Şou » Telman İsmayılov məşhur müğənnini oğurlatdırıb? - 14 il sonra şikayət\n18 sentyabr 2018 23:12 Baxış: 106 Şərh: 0 Çap\nRusiyalı müğənni Avraam Russo hüquq-mühafizə orqanlarına müraciət edərək bildirib ki, onu 2004-cü ildə biznesmen Telman İsmayılovun sifarişinə əsasən oğurlayıb və döyüblər.\nXalqinfo.az xəbər verir ki, bu barədə “Kommersant” nəşri anonim mənbəyə istinadən məlumat yayıb.\nİstintaq Komitəsi sentyabrın 17-də Russonun döyülməsi və oğurlanması ilə bağlı cinayət işinə başlayıb. Elə həmin gün bu işdə şübhəli bilinənlərdən biri - “Praqa” restoranın keçmiş baş direktoru, İsmayılovun qardaşı oğlu Zaur Mərdanov saxlanılıb.\nBu hadisədən sonra Russo ilə Mərdanov arasında qarşıdurma yaranıb.\nEhtimal olunur ki, Telman İsmayılov sənətçini oğurlatdıraraq ondan bütün konsertlərini ləğv etməsini, gələcəkdə yalnız iş adamı və onun qonaqları üçün çıxış etməsini istəyib.\nO, Russonun oğurlanması üçün Mərdanovu və ətrafında olan daha 5 nəfəri bu işə cəlb edib.\nT. İsmayılovun vəkili Marina Rusakova hesab edir ki, müştərisinin ünvanına səsləndirilən fikirlər qanunsuz, uydurma və absurddur. O, Russonun hadisədən 14 il sonra şikayət etməsini məntiqsiz sayıb.\nXatırladaq ki, Telman İsmayılov 2016-cı ilin mayında Moskva vilayətində öıdürülən biznesmenlər Vladimir Savkin və Yuriy Brilevin qətlinin təşkilində şübhəli bilinərək 2017-ci ildə ona qarşı ittiham qaldırılıb. Biznesmen beynəlxalq axtarışa verilib.


(Inteqral Yoqa konfransından sonrakı düşüncələr)\nDaxili hallarımızın ifadə edilməsində dilin məhdudluğu, çoxdan bəridir ki, müəyyən edilmişdir. Və bu, bəlkə də belə bir ifadənin digər vasitələrinin – poeziya, musiqinin - meydana gəlməsi səbəblərindən biri olmuşdur... Görkəmli rus musiqi tənqidçisi A.Serovun “Musiqi – qəlbin dilidir” sərrast və dərin ibarəsi, digər xüsuslardan başqa, musiqinin, qəlbin hərəkətlərini sözə nisbətən daha uyğun bir şəkildə çatdırmaq (ifadə etmək) qabiliyyətinə dəlalət edir. Tamamilə uyğun bir biçimdən söhbət etmək doğru olmazdı... Qəlbimizdəki hərəkətlər dinamikası.... Daha geniş baxsaq: ruhi axtarışların dinamikasi... Həyatı dərk etməyə çalışan şəxsiyyətlər, o cümlədən, məqsədləri Allahla qovuşmaq olan yoqlar tərəfindən yaşanan halların toplamıdır...\nYoqa ilə təxminən 25 yaşından məşqul oluram... Yəqin ki, ona, ardı-arası kəsilməyən suallarıma 80-ci illərdə tək mümkün olan ideologiya və ədəbiyatda cavabları tapa bilmədiyim üçün rast gəldim. Əvvəllər bu Xatxa-yoqa idi... Özümü o vaxtlar nə qədər yaxşi hiss etdiyimi hələ də xatırlayıram... Sonra Radja-yoqaya can atmağa cəsarət etdim. 5-ci dərəcəyə qədər gəlib çıxdım... Quru olmadan daha irəli gedə bilmədim... Fəqət, Djnana-yoqa ilə hər vaxt məşğul oldum. Ağıl və dərrakə ilə dünyanı dərketmə prosesi heç bir vaxt dayanmadı. Bunu, yaxınlarımın və ətrafdə olan insanların, mənə tez-tez: bunlar sənin nəyinə lazımdır axı? Həyat necə, sən də elə yaşa... (Hətta nişan mərasimim-də (!) nişanlım məni məzəmmət etməyə məcbur qaldı... Öz nişanımda dostumla, Kainat qanunlarının əsl Yaradıcısı kimdir... deyə, mübahisəyə girmişdim.\nTəqribən 15 il bundan əvvəl Tale mənə Inteqral Yoqadan bəhs edən bir mənbə bəxş etdi (Satprem. “Şüurun sərgüzəştləri”). O gündən bəri illər keçdi... Sonralar mən anladım ki, məhz bu Yoqa - mənim Yoqam, bu yol da əsl mənim yolumdur. Indi də bu yolun yolçusuyam, Şri Aurobindo və Ana (Mirra Rişar) tərəfindən açdığı yolun yolçusu oldum...\nDostlar sağ olsun, bunu bilib, Qatçinaya (Sankt-Peterburqdan 35 km aralı), Avqust ayının 15-17-də keçirilən Birinci Aurokonfransda (Rusca: Vserossiyskaə Aurokonferenüiə) iştirak üçün məni də‘vət etdilər. Konfransın iştirakçıları, keçmiş Sovet Ittifaqının bir çox ölkələrindən, Bolqarıstan-dan (Mən oraya Istanbuldan getdim) gəlmişdirlər. Onlar Şri Aurobindo və Ananın idealları altında birləşən insanlar idi. Onlara, bir musiqişünas olaraq, mən nədən bəhs edəcəyəm, deyə düşünürdüm. Yəqin ki, az-çox bildiyim şeylərdən: musiqidən, onun yoqada, xüsusilə Inteqral Yoqada yeri və rolundan. Əlbəttə, bu olduqca ümumi bir mövzu idi və mən, onun sadəcə bir aspektində - musiqinin xüsusi hallarda (meditasiya, yuxu) yaradılması üzərində dayanmaq qərarına gəldim. Iş burasındadır ki, bu yoqa, inkişafın müəyyən mərhələsində yaradıcılıq qabiliyyətinizin əngəlsiz təzahürünü ortaya çıxara bilər. Belə ki, onun davamçılarının bir çoxu sonralar, tanınmış şair, bəstəkar, rəssam oldular. Bu Yoqanın yaradıcısı isə - Şri Aurobindo - əsrin ən böyük şairlərindən biri idi. Konfransda həm də Azərbaycan muğamatının kosmik həyəcanları ifadə edə biləcəyindən danışmağa hazırlaşırdım. Dostlarıma bir mə‘lumatı da xatırlatdım ki, 80-90-cı illərdə başqa planetlərdə mövcud ola bilən varlıqlarla kontakt qurmaq məqsədilə kosmosa, planetimizdəki insanlar haqqında bəhs edə biləcək son dərəcə rəngarəng mə‘lumat, o cümlədən, Azərbaycan muğamları göndərilmişdir.\nKonfrans iştirakçılarının diqqətinə, tərəfimdən meditativ halda bəstələnən və kompakt-diskə yazılan, dahiləri vəsf edən 3 dəqiqəlik bir orkestr miniatürü təqdim edildi. Ondan sonra royal başına oturub (konfrans, əsas e‘tibarilə Aleksandr sarayında keçirdi və orada mükəmməl bir alman royalı vardır, sadəcə köklənməsi lazım idi, onu da həyata keçirmək mənə nəsib oldu) Bayatı-Şirazın bir neçə şö‘bəsini, o cümlədən Bayati-Isfahanı da, onun təsnifini də çaldım. Tonikanı, həm dinamik, həm də registr vasitəsiylə vurğuladım. Barmağımı kontroktavanın Sol notundan nəhayət ayırdım...\nZala sükut dalmışdır... Həmişəki alqış səsi eşidilmədi... Bu nə xoşbəxtlik! Demək, musiqi qəlblərə toxuna bildi, - deyə düşündüm. Bəli, elədir ki var, çünki artıq bir neçə saniyə sonra dinləyənlər, əvvəlcə yavaş, sonra getdikcə daha gur bir şəkildə əl çalmağa başladılar... Sonra? Sonra daha heyrətamiz bir şey: daha, daha bir şey çalın, - deyə hər yerdən eşidilirdi... Məsələn nə? – deyə onlardan sordum. Bilirsinizmi, cavabları nə oldu: “Ona bənzər bir şey, ənənəvi musiqi, inoplanetyanlar üçün” (?!.) ...\nƏlbəttə, mənim nə qədər sevindiyimi təsəvvür edə bilərsiniz. Əksəriyyəti rus olan dinləyicilər (amma doğrusunu demək lazımdır, qeyri-adi ruslar – yoqlar) məndən... muğam çalmağımı xahiş edirdilər... Təbii ki çalmaya bilməzdim... Bu axşam, onlar, Şur, sonra Segah və hətta Humayunu (əlbəttə, bütün şö‘bələri deyil, sadəcə ilk bir neçə şö‘bəni, onların qavrama qabiliyyətini gərginləşdirməmək üçün daha rahat anlaya biləcəkləri təsnif və rəngləri də çaldim) eşitdilər. Şur muğamını çalarkən isə, özümü saxlaya bilməyib “Sarı gəlin” mahnımızı oxudum... Və hər dəfə onlar, süni olmayan bir maraqla dinləyirdilər, həm də necə dinləyirdilər!..\n...Bütün bunları sizlərə niyə danışdım? Məni son zamanlar maraqlandıran və diqqətimi çəkən məsələyə görə: son vaxtlarda dinləyə biləcəyim musiqi (klassik musiqidən bəhs etmirəm, o, daima istənilən və sevilən oldu), sadəcə dini, ruhi musiqidir və bir də muğamlarımız... Düşündüyüm isə bu idi: muğam, təkcə insan qəlbindəki son dərəcə incə hərəkətlərin çalarlarını deyil, hətta kosmosun dinamikasını da ifadə edə bilər. Məgər belə deyil? Bu konfransdakı dinləyicilərin məftun baxışlarla dolu üzlərinə, onların Kosmosun sonsuz fəzasına zillənən gözlərinə daha dərin baxsaydınız, eyni cür düşünməyə məcbur olacaqdınız...


Ordumuzun zəfər yürüşü davam edir - Xəbərlər - XOCALI RAYON Icra Hakimiyyəti\n30 ilə yaxındır ki, davam edən, Azərbaycan xalqına zorla sırınan Dağlıq Qarabağ konflikti artıq son günlər özünün kliminasiya nöqtəsinə gəlib çatmışdır. Sentyabr ayının 27-də düşmənin ölkəmiz üzərinə xain hücumuna cavab olaraq müzəffər Azərbaycan ordusu güclü əks hücum həmləsi ilə mənfur düşməni geri çəkilməyə məcbur etdi. Həmin gündən Azərbaycan ordusu Ali Baş komandan cənab İlham Əliyevin əmri ilə erməni quldurları tərəfindən işğal edilmiş dədə-baba torpaqlarımızın düşməndən azad edilməsinə başlamışdır. Qısa zaman kəsiyində bir çox ərazilərimiz, o cümlədən Cəbrayıl şəhəri murdar düşməndən azad edilmişdir və ordumuzun zəfər yürüşü davam edir. 4 oktyabr 2020-ci il tarixdə Azərbaycan Respublikasının Prezidenti, Ali Baş komandan cənab İlham Əliyev cəbhədəki vəziyyət, Azərbaycan ordusunun hazırkı əhval-ruhiyyəsi, dünya ictimaiyyətinin mövcud duruma baxışı haqqında Azərbaycan vətəndaşlarına müraciət edərək onları məlumatlandırdı. Prezident müraciəti zamanı qeyd etdi ki, bizim heç kəsin torpağında, heç kəsin ərazisində gözümüz yoxdur. Biz hal-hazırda 30 ilə yaxın bir müddətdə işğal altında saxlanılan əzəli və əbədi torpaqlarımızı mənfur düşnəndən azad edirik. Bu proses sonuncu erməni əsgəri Azərbaycan torpaqlarından qovulanadək davam edəcəkdir. Ölkə başçısı vurğuladı ki, 27 ildir ki, işğal altındakı torpaqlardan erməni quldur qoşunlarının çıxarılması barədəki BMT-nin 4 qətnaməsinə Ermənistan tərəfindən məhəl qoyulmur və beynəlxalq qurumlar da bu ölkəyə qarşı heç bir təsirli tədbir görmürlər. Ölkə Prezidentinin də qeyd etdiyi kimi, 30 ilə yaxın müddətdə susmağa üstünlük verən bəzi ölkələr Azərbaycan öz torpaqlarını azad etməyə qalxdıqda, ölkəmizi dərhal atəşkəs elan etməyə çağırırlar. Həmin ölkə rəhbərləri ermənilər hər gün atəşkəs rejimini pozub, azərbaycan postlarını atəşə tutub, keşik çəkən əsgərlərimizi öldürəndə harada idilər? 30 ildir ki, həmsədr ölkələrin nümayəndələrinin Azərbaycanla Ermənistan arasında gedib-gəlməkdən ayaqları yağır olub, amma ortada heç bir nəticə yoxdur. 30 ildir ki, Azərbaycan xalqı sizin sülh nağıllarınızla yatıb oyanır. Nədən torpaqlarımız bu müddət ərzində azad edilməyib? Axı, özünüz dəfələrlə qeyd etmisiniz ki, status-kvo olduğu kimi saxlanıla bilməz. Bəs nə üçün məsələ bu illər ərzində öz həllini tapmayıb? Nəhayət, nədən narahatsınız?\nAli Baş komandan müraciət zamanı bütün məsələləri dəqiq incəliyi ilə öz ölkəsinin vətəndaşları qarşısında bir daha sərgilədi. Baxmayaraq ki, Ermənistan adlanan quldur dövlətin baş naziridir, Paşinyan adlı bir təlxəyin Azərbaycana qarşı etdiyi yaramaz hərəkətlərin sayı hesabı yoxdur. O, gah cıdır düzündə azərbaycan musiqisinin sədaları altında rəqs edir, gah Qarabağ Ermənistandır deyir, gah ölkəmizə qarşı 7 şərt irəli sürür, gah da arvadını gətirib Qarabağda hərbi formada, əlində avtomat şəklini çəkdirib bizi qıcıqlandırır, bir növ təhqir edirdi. Paşinyanın başı cəzasızlıqdan o qədər gicəllənmişdi ki, özünü qəhrəman hesab edirdi.


Bağ Trimmer Zavodu | China Garden Trimmer İstehsalçılar, Təchizatçılar\nBu, peşəkar Ar-Ge departamentimiz tərəfindən dizayn edilmiş yeni məhsullarımızdan biridir. Ötən ildən bu qayçı üzərində işləyirik, indi nəhayət çıxır！ Bu məhsul ABŞ, Avro, Yaponiya, Cənubi Koreya bazarlarında isti satılır, Oradakı evlərin çoxunun öz bağları və həyətləri var, bu da böyük qayçı tələb edir. çəmənlik və bağçılıq işləri üçün. Simsiz ot düzəldicimiz etibarlılıq, iş rahatlığı və operator təhlükəsizliyi üçün yüksək standartlarımızda hazırlanmış və istehsal edilmişdir. Pr ...\nÇəmən biçən 02\nFırça Kesici və Strimmer bağın ətrafında gəzmək üçün idealdır, həm də çınqıl və qalın fırça üzərində işləmək Həm peşəkar, həm də ev istifadəçiləri üçün nəzərdə tutulmuşdur, böyük və kiçik sahələri qorumaq, qalın fırçanı kəsmək, ətrafdakı ot və alaq otlarını kəsmək üçün idealdır. ağaclar və bağın səliqəli olması. Məhsulun adı Gaslion Grass Trimmer Material Paslanmayan Polad & Alüminium və ABS Çəki 8/9 KGS Yanacaq çəni tutumu 1200ml Paket Ölçüsü 1 Adet mühərrik / Rəng qutusu, 1 Adet Şaft / CTN ...\nÇəmən biçən 03\nFEIHU Yeni dizayn GRASS TRIMMER / BRUSH CUTTER, 12V güc və performans təmin etmək üçün bir 12V güc modulu batareyasını birləşdirir. Kəsmə və xətt təkərli haşiyələr arasında sürətlə keçid imkanı ilə bu 2-in 1 dizaynı peşəkar görünən nəticələr verə bilər. Adi qayçılardan fərqli olaraq, FEIHU bir düyməni basmaqla dərhal xəttin 1/4 hissəsini bəsləyən yenilikçi bir xətt qidalandırma mexanizminə malikdir. Zərbə və ya avtomatik qidalandırma həllərini gözləmək olmaz. Qırxmanı tənzimləmək üçün müxtəlif yollarla ...


Şaban ayını 15-i.Bəraət gecəsi. - 23 Июня 2013 - Elm, İman, Əməl, İxlas.\nBaş səhifə » 2013 » İyun » 23 » Şaban ayını 15-i.Bəraət gecəsi.\nŞaban ayını 15-i.Bəraət gecəsi.\nŞaban ayını 15-i.\nBəzi cahil insanlar ilin müəyyən günlərini xüsusiləşdirib bütün gecəni oyaq qalaraq Allaha ibadətlə keçirirlər. Bu insanlar güman edir ki, bu xüsusi gecələrdə Allaha ibadətlə keçirən hər kəs, bu onun hər il olan hərəkətləri üçün əvəzini verəcək və Cənnətə daxil olmağı üçün kifayət olacaq. Bu gecələrdən biri də BƏRAƏT GECƏSİ kimi tanınan Şaban ayının 15-də olan gecədir. Allaha ibadət etmək üçün müəyyən gecələri xüsusiləşdirmək Peyğəmbərin səllallahu aleyhi və əlihi və səlləmin sünnəsinə qarşıdır. Dəlil olaraq, o səllallahu aleyhi və əlihi və səlləm ibadət üçün müəyyən gecələri xüsusiləşdirməyi kəskin bir şəkildə qadağan etmişdir. Necə ki, Əbu Hüreyrə radıyallahu anhu Peyğəmbərin səllallahu aleyhi və əlihi və səlləmin belə dediyini rəvayət edir:\n"Cümə gecəsi başqa gecələrin içindən qiyamla xüsusiləşdirilməyin. Cümə günü başqa günlərin içindən orucla xüsiləşdirilməyin. Yalnız biriniz daimi tutduğu bir oruc olduqda, onu tutsun.”\nBidət əhlinin gətirdiyi bütün hədislər zəif hədislərdir. Şeyx ibn Bəəz "Hukm əl-İhtifal bi Ləylətül əl-Nusf min Şaban"-da demişdir:\n"Şaban ayının 15-ci gecəsini xüsusiləşdirərək namazla, dualarla, zikrlərlə keçirmək bidətdir, həmçinin bu günü xüsusiləşdirərək oruc tutmaq bidətdir. Bu barədə heç bir səhih hədis yoxdur. Bütün hədislər ya uydurma, ya da zəifdir."\n(Fətava İslamiyyə, 4/511)\nŞaban ayının 15-ci gecəsində Allah Təala birinci səmaya enirmi?\nSual: Şaban ayının 15-ci gecəsində Allah Təala birinci səmaya enir və iki növ insan, kafirlər və müsəlmanlar ilə mübahisə edəndən başqa bütün insanları bağışlayırmı?\nBu barədə bəzi hədislərdə bildirilir. Lakin sözügedən hədislərin səhihliyinə dair elm əhli arasında fikir ayrılığı var. Şaban ayının on beşinci gecəsinin fəzilətindən bəhs edən heç bir səhih hədis yoxdur.\nƏbu Musa əl-Əşari (Allah ondan razı olsun) rəvayət edir ki, Allahın Rəsulu (Ona Allahın salavatı və salamı olsun) dedi: "Şaban ayının on beşinci gecəsi Allah təala müşrik və ya müsəlmanlara qarşı nifrət bəsləyəndən başqa bütün məxluqlarını bağışlayır.” İbn Macə, 1390\n"Müsəlmanlara qarşı nifrət bəsləyən”dən qəsd olunan müsəlman qardaşına düşmənçilik edəndir.\n"Əl-Zəvaid”əsərində deyilir: Bu hədisin isnadı zəifdir. Çünki Abdullah ibn Lahiəh zəifdir və Vəlid ibn Müslim isə müdəllisdir.\nHəmçinin, Dərəqutni "əl-İllal”, 6/50-51 əsərində bildirdiyi kimi hədislərdə zəiflik var. O davam edir: Bu hədis sübuta yetirilməyib.\nBu hədislər Muaz ibn Cəbəl, Aişə, Əbu Hüreyra, Əbu Sələbə əl-Xüşani və digərlərinə istinadən rəvayət olunmuşdur. Lakin hədisin isnadları bəzi zəifliklərdən xali deyil və bu hədislərin bəziləri isə olduqca zəifdir.\nİbn Rəcəb əl-Hənbəli demişdir:\n‘Şaban ayının on beşinci gününün fəzilətinə dair bir çox hədislər var. Bu hədislər barədə elm əhli ixtilaf etmişdir. Lakin alimlərin əksəriyyəti bu hədisləri "zəif” olaraq təsnif etmişlər və İbn Hibban bu hədislərin bəzilərini səhih olaraq təsnif etmişdir.’\nLətaif əl-Məazif, 261\nAllah təalanın birinci səmaya (Özünəməxsus şəkildə) enməsi yalnız Şaban ayının on beşinci günündə baş vermir. Daha doğrusu Səhiheyndə və digər əsərlərdə sübuta yetirilib ki, Allah hər gecə, gecənin üçdə birində birinci səmaya enir. Şaban ayının on beşinci gecəsi bunun ümumi mənasına daxildir.\nBuna görədir ki, Abdullah ibn Mübarəkdən, Allah Təalanın Şaban ayının on beşinci gecəsi birinci səmaya enməsi barədə soruşduqda sual verən tərəfə belə cavab vermişdir: "Ey zəif kəs! On beşinci gecə?! O, hər gecə enir!”\nƏbu Osman əl-Səbuni "İtiqad Əhli Sünnə”, N 92 əsərində rəvayət edir.\nƏl-Aqili, Allah ona rəhmət etsin, demişdir:\n"Allah təalanın Şaban ayının on beşinci gecəsi enməsinə gəldikdə bu barədə zəif hədislər var. Lakin hər gecə Allah Təalanın enməsinə dair rəvayətlər sübuta yetirilmiş və səhihdir. Deməli, Şaban ayının on beşinci gecəsi də inşallah buna daxildir\n| Muhəmməd Saleh əl-Münəccid |\nŞaban ayının ortasındakı gecə ibadət üçün xüsusiləşdirilməməlidir\nSual: Kitabda oxudum ki, Şaban ayının ortasında oruc tutmaq bidətin növlərindəndir. Lakin başqa bir kitabda oxudum ki, oruc tutulması müstəhəb sayılan günlərdən biri də Şaban ayının ortasıdır…Bu barədə qəti hökm nədir?\nRiayət etmək üçün Şaban ayının ortasının fəzilətindən bəhs edən heç bir səhih mərfu hədis yoxdur. Hətta bu barədə Fəzilətlər Fəslində (Hədis kitablarında əməllərin fəzilətindən bəhs edən fəsillər) belə bir şey yoxdur. Tabiinlərin bəzilərindən bəzi məqtu hədislər (isnadları Tabiinlərə kimi uzanan hədislər) rəvayət edilmişdir. Bu barədə bəzi hədislər var ki, bunların içərisində ən yaxşısı məvdu (uydurma) və yaxud daif ciddən (olduqca zəif) hədislərdir. Cəhalətin hökm sürdüyü bəzi ölkələrdə bu hədislər olduqca məşhurdur. Bu hədislərdə deyilənə görə insanların ömürləri o gün yazılır və yaxud o gün, gələcək ildə vəfat edəcək insanlar barədə hökm verilir. Buna əsaslanaraq deyirik ki, bu gecəni namaz qılmaqla və yaxud oruc tutmaqla keçirmək və yaxud müəyyən ibadətləri etmək üçün bu gecəni xüsusiləşdirmək məşru deyil. Bu cür şeyləri edən cahil insanların sayının çoxluğuna aldanmaq lazım deyil. Ən doğrusunu Allah bilir.\nŞeyx Cibrin-Allah ona rəhmət etsin.\nQeyd: Şeyx Cibrin bu yaxınlarda (10 gün olar) dünyasını dəyişdi. Allah ona rəhmət etsin.\n|Abdullah ibn Əbdürrəhman ibn Cibrin|\nŞaban ayının 15-c gecəsini qeyd etmək\nŞeyx ibn Baz (Allah ona rəhmət etsin) "əl-Hukm əl-İhtifaal bi Leylət əl-Nusf min Şə`bən” Şabanın on beşinci gününü qeyd etməyin hökmü barəsində demişdir:\nŞaban ayının on beşinci gecəsinə dair heç bir səhih hədis yoxdur. Bu mövzuda varid olan bütün hədislər uydurma (məvdu) və zəifdir (daif), heç bir əsası yoxdur. Bu gecənin heç bir xüsusiyyəti yoxdur. Bu gecədə nə Quran oxumaq, tək və yaxud camaatla namaz qılmaq varid olmamışdır. Bəzi üləmanın bu gecənin xüsusi olduğu barədə söylədiklərinə gəldikdə, bu zəif rəydir. Hər hansı bir şeylə bunu xüsusiləşdirmək icazəli deyil. Doğru rəy budur. Tövfiq Allahdandır.\nFətəəvə İsləmiyyəh, 4/511\n| Əbdüləziz ibn Abdullah ibn Bəzz |\nBölmə: Şübhələrə Rədiyyə | Baxılıb: 611 | Yüklədi: selefimedia


Bu gün Bakıda “Azərbaycan Banklar Assosiasiyası” (ABA) İctimai Birliyinin təşkilatçılığı ilə Avropa Banklar Federasiyasının Assosiativ üzvlərinin 48-ci iclası keçirilib.\n"Kommersant.az" ABA-ya istinadən xəbər verir ki, iclasda qurumun prezidenti Zakir Nuriyev və Avropa Banklar Federasiyasının siyasəti üzrə Baş İcraçı direktoru Sebastiyan De Brauver açılış nitqi ilə çıxış edib. Daha sonra qonaq Avropa bank-maliyyə sektorunda baş verən inkişaf trendləri haqqında iclas iştirakçılarına məlumat verib, ardınca ABA-nın icraçı direktoru Yunus Abdulov ölkənin bankçılıq sektorunda inkişaf meylləri ilə bağlı çıxış edib.\nTədbirdə rəqəmsallaşma, ödəniş ekosistemin inkişafı, girovun realizasiyası, məhkəmə qərarlarının icrası sahəsində tətbiq olunan yeniliklər və innovativ metodlar ətrafında geniş fikir mübadiləsi aparılıb, Avropa bankları bu istiqamətdə öz təcrübələrini bölüşüblər. İclasın sonunda 49-cu iclasın Brüsseldə (Bekçika) keçirilməsi qərara alınıb.\nXatırladaq ki, Avropa Banklar Federasiyası Avropada bank sektorunun səsi olmaqla Avropanın 32 milli bank assosiasiyasını birləşdirir, bu assosiasiyalar qitədə, ümumilikdə, 4 500 bankı, 2,5 milyon bank əməkdaşını təmsil edir. ABA 2008-ci ilin fevral ayından Federasiyanın assosiativ üzvüdür.\nbanklar assosiasiyası avropa\nBuğda idxalı 28% artıb


“Xocalıya Ədalət!” beynəlxalq kampaniyasının Mərakeşdə təqdimatı keçirilib | justicekhojaly\n“Xocalıya Ədalət!” beynəlxalq kampaniyasının Mərakeşdə təqdimatı keçirilib\nİslam Əməkdaşlıq Təşkilatı Gənclər Forumunun (İƏT GF) təşəbbüsü ilə həyata keçirilən “İslam Dünyası Gənclər Paytaxtı” layihəsi çərçivəsində Mərakeş Krallığının Fəs şəhərində “Ekstremizm və zorakılığın qarşısının alınmasında gənclərin rolu” mövzusunda beynəlxalq forum təşkil olunub.\nForumda İƏT-ə üzv ölkələrdən gənc liderlər və gənclər hərəkatlarının nümayəndələri, aparıcı universitetlərin professorları, müxtəlif beynəlxalq qeyri-hökumət təşkilatlarının rəhbərləri və təmsilçiləri, eləcə də yerli dövlət qurumlarının rəsmiləri iştirak ediblər.\nForumda son dövrdə müasir dünyanın bəlasına çevrilən, əsasən də müsəlman ölkələrini hədəf alan ekstremizm, radikalizm və münaqişələr fonunda zorakılığın qarşısının alınması və bu istiqamətdə gənclərin qarşısında duran vəzifələr müzakirə olunub, müvafiq qərarlar qəbul edilib.\nTədbirdə İƏT Gənclər Forumunun mədəniyyətlərarası dialoq üzrə baş əlaqələndiricisi Leyla Əliyevanın təşəbbüsü və rəhbərliyi ilə həyata keçirilən və Dağlıq Qarabağ münaqişəsi haqqında obyektiv məlumatların dünya ictimaiyyətinə çatdırılması, Xocalı faciəsinə beynəlxalq ictimaiyyət tərəfindən ədalətli siyasi-hüquqi qiymətin verilməsi məqsədi daşıyan “Xocalıya Ədalət!” beynəlxalq təbliğat kampaniyasının təqdimatı keçirilib.\nİƏT Gənclər Forumunu təmsil edən Sevinc İsgəndərova “Xocalıya Ədalət!” beynəlxalq kampaniyası ilə bağlı təqdimatla çıxış edərək, onun məqsəd və vəzifələri, eləcə də 2009-cu ildən etibarən kampaniya çərçivəsində görülən işlər barədə məlumat verib.\nMərakeşin Gənclər və İdman Nazirliyinin rəhbər nümayəndələri, hüquqşünaslar və ekspertlər çıxışlarında belə faciələri, o cümlədən Xocalıda insanlıq əleyhinə törədilən soyqırımını pisləyib, bu cür qətliamların bəşəriyyətə qarşı ən qanlı cinayət olduğunu bildiriblər.\nXatırladaq ki, “Xocalıya Ədalət!” beynəlxalq məlumatlandırma kampaniyası 2009-cu ildə Heydər Əliyev Fondunun vitse-prezidenti, İƏT Gənclər Forumunun mədəniyyətlərarası dialoq üzrə baş əlaqələndiricisi Leyla Əliyevanın təşəbbüsü ilə başlayıb. Əllidən artıq ölkəni əhatə edən kampaniyanın uğurla həyata keçirilməsi nəticəsində dünyanın bir sıra ölkələrinin parlamentləri, həmçinin İƏT Xarici İşlər Nazirləri Şurası və İƏT Parlament İttifaqı Xocalı qətliamını soyqırımı aktı və insanlığa qarşı cinayət kimi tanıyıb.